LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL GAIRIŲ PAREIŠKĖJAMS, TEIKIANTIEMS PROJEKTŲ PARAIŠKAS PARAMAI GAUTI 2006 METAIS PAGAL LIETUVOS 2004–2006 METŲ BENDROJO PROGRAMAVIMO DOKUMENTO (BPD) KAIMO PLĖTROS IR ŽUVININKYSTĖS PRIORITETO PRIEMONĖS „VANDENS IŠTEKLIŲ APSAUGA IR PLĖTRA, ŽUVININKYSTĖ, ŽVEJYBOS UOSTO ĮRENGIMAI, ŽUVŲ PERDIRBIMAS, RINKODARA IR ŽVEJYBA VIDAUS VANDENYSE“ VEIKLOS SRITIS „AKVAKULTŪRA“ IR „ŽUVŲ PERDIRBIMAS IR RINKODARA“, PATVIRTINIMO

2006 m. birželio 19 d. Nr. 3D-257

Vilnius

Vadovaudamasi Institucijų, atsakingų už Europos Sąjungos fondų lėšų, skirtų Lietuvos 2004–2006 metų bendrojo programavimo dokumentui įgyvendinti, atsakomybės ir funkcijų paskirstymo taisyklių, patvirtintų Lietuvos Respublikos Vyriausybės 2001 m. gegužės 31 d. nutarimu Nr. 649 (Žin., 2001, Nr. 48-1676; 2005, Nr. 51-1700), 9.8 punktu, Lietuvos 2004–2006 metų bendrojo programavimo dokumento priemonių ir projektų, finansuojamų įgyvendinant šias priemones, administravimo ir finansavimo taisyklių, patvirtintų Lietuvos Respublikos finansų ministro 2004 m. sausio 28 d. įsakymu Nr. 1K-033 (Žin., 2004, Nr. 19-599; 2005, Nr. 21-667), 18 punktu ir tęsdama pradėtą Lietuvos 2004–2006 metų bendrojo programavimo dokumento, patvirtinto Lietuvos Respublikos Vyriausybės 2004 m. rugpjūčio 2 d. nutarimu Nr. 935 (Žin., 2004, Nr. 123-4486), Kaimo plėtros ir žuvininkystės prioriteto žuvininkystės priemonių, finansuojamų iš Žuvininkystės orientavimo finansinės priemonės, įgyvendinimą:

1. Tvirtinu Gaires pareiškėjams, teikiantiems projektų paraiškas paramai gauti 2006 metais pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonės „Vandens išteklių apsauga ir plėtra, žuvininkystė, žvejybos uosto įrengimai, žuvų perdirbimas, rinkodara ir žvejyba vidaus vandenyse“ veiklos sritis „Akvakultūra“ ir „Žuvų perdirbimas ir rinkodara“ (pridedama).

2. Pavedu Nacionalinei mokėjimo agentūrai prie Žemės ūkio ministerijos parengti ir patvirtinti metodines rekomendacijas vertintojams, kuriose būtų nustatyta, kaip vykdomas vertinimas pagal atrankos kriterijus.

3. Nustatau, kad projektų paraiškos pagal šio įsakymo 1 punkte nurodytas gaires gali būti teikiamos nuo 2006 m. birželio 26 d. iki 2006 m. liepos 28 d.

L. E. ŽEMĖS ŪKIO

MINISTRĖS PAREIGAS	KAZIMIRA DANUTĖ PRUNSKIENĖ

SUDERINTA

Lietuvos Respublikos finansų ministerijos

2006-06-12 raštu Nr. ((4.73.23-04)-5K-0612793)-6K-0606300

PATVIRTINTA

Lietuvos Respublikos žemės ūkio ministro

2006 m. birželio 19 d. įsakymu Nr. 3D-257

GAIRĖS PAREIŠKĖJAMS, TEIKIANTIEMS PROJEKTŲ PARAIŠKAS PARAMAI GAUTI 2006 METAIS PAGAL LIETUVOS 2004–2006 METŲ BENDROJO PROGRAMAVIMO DOKUMENTO (BPD) KAIMO PLĖTROS IR ŽUVININKYSTĖS PRIORITETO PRIEMONĖS „VANDENS IŠTEKLIŲ APSAUGA IR PLĖTRA, ŽUVININKYSTĖ, ŽVEJYBOS UOSTO ĮRENGIMAI, ŽUVŲ PERDIRBIMAS, RINKODARA IR ŽVEJYBA VIDAUS VANDENYSE“ VEIKLOS SRITIS „AKVAKULTŪRA“ IR „ŽUVŲ PERDIRBIMAS IR RINKODARA“

I. BENDROSIOS NUOSTATOS

1. Lietuva, tapusi Europos Sąjungos (toliau – ES) nare, prisijungė prie ES struktūrinės politikos įgyvendinimo. Jos tikslas – finansinėmis priemonėmis mažinti ES valstybių ekonominio ir socialinio išsivystymo skirtumus bei pagerinti atsilikusių Europos regionų konkurencingumą. Pagrindinė šios politikos įgyvendinimo priemonė yra ES struktūrinių fondų lėšos, kurios yra skirstomos vadovaujantis programų finansavimo nuostatomis. Lietuva 2004–2006 metais finansinę paramą gaus iš keturių ES struktūrinių fondų.

2. ES struktūrinių fondų lėšų efektyviam panaudojimui buvo parengtas Lietuvos 2004–2006 metų bendrasis programavimo dokumentas (toliau – BPD), kuris oficialiai patvirtintas 2004 m. birželio 18 d. Komisijos sprendimu C(2004)2120, patvirtinančiu Bendrijos struktūrinės paramos, skiriamos pagal 1 tikslą Lietuvoje, Bendrąjį programavimo dokumentą, ir Lietuvos Respublikos Vyriausybės 2004 m. rugpjūčio 2 d. nutarimu Nr. 935 „Dėl Lietuvos 2004–2006 metų bendrojo programavimo dokumento patvirtinimo“ (Žin., 2004, Nr. 123-4486). BPD – tai strateginis dokumentas, kuriame išdėstyti kiekybiškai išreikšti valstybės plėtros tikslai ir valstybės plėtros strategija, kuri yra suskirstyta į prioritetus ir įgyvendinama pagal vieną arba kelias priemones. BPD priedas – BPD patvirtintų Lietuvos plėtros strategijos ir prioritetų įgyvendinimo dokumentas; jame pateikta išsami informacija apie BPD priemones, kaip nurodyta Pagrindinio reglamento1 1999 m. birželio 21 d. Tarybos reglamentas (EB) Nr. 1260/1999, nustatantis bendrąsias nuostatas dėl struktūrinių fondų 18 straipsnio 3 dalyje; jis parengtas (koordinuojant Lietuvos Respublikos finansų ministerijai) institucijų, atsakingų už BPD priemonių administravimą, ir gali būti keičiamas pritarus Priežiūros komitetui Lietuvos 2004–2006 metų bendrojo programavimo dokumento įgyvendinimo priežiūrai atlikti.

3. BPD yra numatyti 5 prioritetai: „Socialinės ir ekonominės infrastruktūros plėtra“, „Žmogiškųjų išteklių plėtra“, „Gamybos sektoriaus plėtra“, „Kaimo plėtra ir žuvininkystė“, „Techninė parama“. Kaimo plėtros ir žuvininkystės prioritete numatytos 3 žuvininkystės priemonės bus remiamos iš ES struktūrinio fondo – Žuvininkystės orientavimo finansinės priemonės (toliau – ŽOFP) – ir bendrojo finansavimo, skiriamo iš Lietuvos Respublikos valstybės biudžeto, lėšų. Iš ŽOFP BPD žuvininkystės priemonėms 2004–2006 metais numatyta skirti 41 837 tūkst. Lt, o iš Lietuvos Respublikos valstybės biudžeto – 17 509 tūkst. Lt.

4. Šis dokumentas (toliau – Gairės) skirtas pareiškėjams, teikiantiems projektų paraiškas paramai gauti 2006 metais pagal BPD Kaimo plėtros ir žuvininkystės prioriteto priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritis „Akvakultūra“ ir „Žuvų perdirbimas ir rinkodara“.

5. Gairės parengtos vadovaujantis BPD, BPD priedu, Institucijų, atsakingų už Europos Sąjungos struktūrinių fondų lėšų, skirtų Lietuvos 2004–2006 metų bendrojo programavimo dokumentui įgyvendinti, administravimą, atsakomybės ir funkcijų paskirstymo taisyklėmis, patvirtintomis Lietuvos Respublikos Vyriausybės 2001 m. gegužės 31 d. nutarimu Nr. 649 (Žin., 2001, Nr. 48-1676; 2005, Nr. 51-1700), Lietuvos 2004–2006 m. bendrojo programavimo dokumento priemonių ir projektų, finansuojamų įgyvendinant šias priemones, administravimo ir finansavimo taisyklėmis, patvirtintomis Lietuvos Respublikos finansų ministro 2004 m. sausio 28 d. įsakymu Nr. 1K-033 (Žin., 2004, Nr. 19-599; 2005, Nr. 21-667), 1999 m. birželio 21 d. Tarybos reglamentu (EB) Nr. 1263/1999 dėl Žuvininkystės orientavimo finansinės priemonės, 1999 m. gruodžio 17 d. Tarybos reglamentu (EB) Nr. 2792/1999, nustatančiu išsamias Bendrijos struktūrinės paramos žuvininkystės sektoriui taisykles ir tvarką (su paskutiniais pakeitimais, padarytais 2004 m. liepos 19 d. Tarybos reglamentu (EB) Nr. 1421/2004), 2001 m. vasario 22 d. Komisijos reglamentu (EB) Nr. 366/2001, nustatančiu išsamias Tarybos reglamente (EB) Nr. 2792/1999 numatytų priemonių įgyvendinimo taisykles, Pagrindiniu reglamentu, 2000 m. liepos 28 d. Komisijos reglamentu (EB) Nr. 1685/2000, nustatančiu išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo (su paskutiniais pakeitimais, padarytais 2004 m. kovo 10 d. Komisijos reglamentu (EB) Nr. 448/2004).

6. Už BPD rengimą bei įgyvendinimo priežiūrą, Pagrindinio reglamento priskirtų vadovaujančiosios institucijos funkcijų ir ES struktūrinių fondų mokėjimo institucijos funkcijų atlikimą atsakinga Lietuvos Respublikos finansų ministerija (toliau – Finansų ministerija), adresas: J. Tumo-Vaižganto g. 8A/2, LT-01512 Vilnius, Lietuvos Respublika.

7. Už BPD Kaimo plėtros ir žuvininkystės prioriteto priemonių įgyvendinimą ir priežiūrą, priskirtų ES struktūrinių fondų ir bendrojo finansavimo lėšų planavimą atsakinga Lietuvos Respublikos žemės ūkio ministerija (toliau – Žemės ūkio ministerija), adresas: Gedimino pr. 19, LT-01103 Vilnius, Lietuvos Respublika.

8. Už BPD Kaimo plėtros ir žuvininkystės prioriteto priemonių projektų administravimą ir įgyvendinimo priežiūrą atsakinga Nacionalinė mokėjimo agentūra prie Žemės ūkio ministerijos (toliau – Agentūra), adresas: Blindžių g. 17, LT-08111 Vilnius, Lietuvos Respublika.

II. VARTOJAMOS SĄVOKOS

9. Gairėse vartojamos sąvokos:

Bendrosios išlaidos – atlyginimas inžinieriams, architektams, konsultantams ir ekspertams, konsultuojantiems techniniais, technologiniais, ekonominiais ir organizaciniais projekto įgyvendinimo klausimais, kai tokios paslaugos nėra tęstinė veikla, susijusi su asmens įprastine veikla ir išlaidomis; statinio projekto (įskaitant ekspertizę) rengimo išlaidos, projekto techninio tyrimo, patentų, licencijų ir statybos leidimų įsigijimo išlaidos, jei jos yra įtrauktos į projektą, pagrįstos projekto vykdytojo išlaidas pateisinančių dokumentų ir (ar) išlaidų apmokėjimą įrodančių dokumentų originalais, o jei tai neįmanoma, oficialiai patvirtintomis kopijomis, bei turto, kuriam įsigyti ar sukurti buvo naudota parama, draudimo projekto įgyvendinimo laikotarpiui išlaidos, taip pat išlaidos, susijusios su bankų suteikiamomis garantijomis ar laidavimo draudimu, kai šios išlaidos būtinos įgyvendinant projektą.

Tinkama finansuoti įranga ir mechanizmai – projekte numatyta BPD priemonių specifinius reikalavimus ir ES teisės aktais nustatytus saugos reikalavimus atitinkanti (sertifikuota) nauja įranga (programinė įranga, mašinos, prietaisai, įtaisai, inventorius ir kt.) ir mechanizmai, kurių įsigijimas pagrįstas projekto vykdytojo išlaidas pateisinančių dokumentų ir (ar) išlaidų apmokėjimą įrodančių dokumentų originalais, o jei tai neįmanoma, oficialiai patvirtintomis kopijomis. Įvykdžius projektą, įgyvendinta investicija tampa projekto vykdytojo nuosavybe.

Neplaninė patikra vietoje – Agentūros Kontrolės departamento darbuotojų atliekama projekto paraiškoje, mokėjimo prašyme ar projekto įgyvendinimo ataskaitoje pateiktų duomenų patikra vietoje įtarus, kad projekto vykdytojo ar pareiškėjo teikiama informacija yra netiksli, neišsami ar klaidinanti.

Patikra vietoje – Agentūros Kontrolės departamento darbuotojų atliekamas fizinis ir administracinis projekto paraiškoje, mokėjimo prašyme ar projekto įgyvendinimo ataskaitoje pateiktų duomenų ir dokumentų patikrinimas projekto įgyvendinimo vietoje.

Projekto byla – po projekto paraiškos įregistravimo Agentūros Kontrolės departamento teritorinio skyriaus darbuotojų sudaryta byla, kurioje turi būti: projekto paraiškos bendroji (A) ir specialioji (B) dalys, verslo planas, kiti priedai, nurodyti projekto paraiškoje ir pareiškėjo pateikti, visi su projekto paraiškos pateikimu ir vertinimu susiję duomenys ir dokumentai, kita svarbi informacija, reikalinga projekto paraiškai įvertinti, administruoti ir auditui atlikti. Ši byla yra nuolat atnaujinama, atsižvelgiant į projekto vertinimo ir įgyvendinimo eigą, projekto vykdytojo siunčiamas ataskaitas.

Statybinės medžiagos – projekte numatytos statybos reikmėms naudojamos ES teisės aktais nustatytus saugos reikalavimus atitinkančios (sertifikuotos) naujos medžiagos, kurių įsigijimas pagrįstas projekto vykdytojo išlaidas pateisinančių dokumentų ir (ar) išlaidų apmokėjimą įrodančių dokumentų originalais, o jei tai neįmanoma, oficialiai patvirtintomis kopijomis. Įvykdžius projektą, investicija tampa projekto vykdytojo nuosavybe.

10. Kitos Gairėse vartojamos sąvokos suprantamos taip, kaip jas apibrėžia Lietuvos Respublikos žuvininkystės įstatymas (Žin., 2000, Nr. 56-1648; 2004, Nr. 73-2527), Institucijų, atsakingų už Europos Sąjungos struktūrinių fondų lėšų, skirtų Lietuvos 2004–2006 metų bendrojo programavimo dokumentui įgyvendinti, administravimą, atsakomybės ir funkcijų paskirstymo taisyklės ir Lietuvos 2004–2006 m. bendrojo programavimo dokumento priemonių ir projektų, finansuojamų įgyvendinant šias priemones, administravimo ir finansavimo taisyklės (toliau – Taisyklės).

III. BPD STRATEGIJA IR TIKSLAI

11. ES struktūrinių fondų parama Lietuvai teikiama vadovaujantis BPD nuostatomis. Pagrindinis BPD tikslas yra sustiprinti nacionalinio ūkio ilgalaikio konkurencingumo plėtotės prielaidas, paspartinti perėjimą prie žinių ekonomikos, kuriai būdingas didėjantis bendras vidaus produktas ir aukštas gyventojų užimtumo rodiklis, stiprinti žinių ekonomikos plėtrą, kuri lemia aukštesnį pragyvenimo lygį bei didina visų Lietuvos gyventojų gerovę. BPD keliami šie tikslai, bendri visoms BPD priemonėms:

11.1. plėtoti naują ir gerinti esamą fizinę infrastruktūrą siekiant paskatinti ūkio augimą ir pagreitinti laisvą prekių, paslaugų ir žmonių judėjimą;

11.2. užtikrinti, kad BPD priemonėmis skatinamas augimas būtų suderintas su darnaus vystymosi principu;

11.3. gerinti Lietuvos darbo jėgos įgūdžius ir užtikrinti, kad darbo jėga būtų lanksti ir mokėtų prisitaikyti;

11.4. tobulinti socialiai nuskriaustų grupių, tokių kaip bedarbiai ir jaunimas, įgūdžius ir kvalifikaciją užtikrinti, kad kompetencija ir įgūdžiai, kurių mokoma, atitiktų darbo rinkos poreikius;

11.5. stiprinti ekonominį konkurencingumą sudarant būtinas augimo sąlygas, skatinant palankios verslo aplinkos formavimąsi ir investicinį klimatą, palankų esamų ir įsteigtų naujų įmonių plėtrai;

11.6. aktyvinti ekonomikos restruktūrizavimo procesus, kurie šiuo metu jau vyksta Lietuvoje.

IV. ŽUVININKYSTĖS ORIENTAVIMO FINANSINĖS PRIEMONĖS TIKSLAI

12. ES struktūrinių fondų lėšos BPD žuvininkystės priemonėms įgyvendinti skiriamos iš ŽOFP. Kaip numatyta 1999 m. birželio 21 d. Tarybos reglamente (EB) Nr. 1263/1999, ŽOFP siekia prisidėti prie:

12.1. tvaraus žuvininkystės išteklių ir jų naudojimo subalansavimo;

12.2. struktūrinio konkurencingumo stiprinimo bei ekonomiškai gyvybingų šio sektoriaus įmonių plėtros;

12.3. tiekimo į rinką gerinimo ir žuvininkystės bei akvakultūros produktų pridedamosios vertės didinimo;

12.4. vietovių, kurios priklauso nuo žuvininkystės ir akvakultūros, atgaivinimo.

V. PRIEMONĖS IR VEIKLOS SRIČIŲ TIKSLAI

13. BPD Kaimo plėtros ir žuvininkystės prioriteto priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ bendras tikslas – sukurti palankias sąlygas žvejybinės veiklos plėtrai, užtikrinti vertingų žuvų išteklių plėtrą plėtoti akvakultūrą didinant jos konkurencingumą, modernizuoti ir racionalizuoti žuvininkystės produktų perdirbimą ir rinkodarą, gerinti jų konkurencingumą ir padidinti pridėtinę vertę.

14. Pagal BPD priemonę „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ remiamos veiklos srities „Akvakultūra“2 Akvakultūros apibrėžimas pateikiamas 1999 m. gruodžio 17 d. Tarybos reglamento (EB) Nr. 2792/1999 III priedo 2.2 punkto (a) papunktyje. tikslas – skatinti inovacijų įgyvendinimą akvakultūriniuose ūkiuose, plėsti akvakultūros produktų asortimentą ir jų pardavimo galimybes, modernizuoti akvakultūrinius ūkius pagal ES reikalavimus, o veiklos srities „Žuvų perdirbimas ir rinkodara“3 Žuvų perdirbimo ir rinkodaros apibrėžimas pateikiamas 1999 m. gruodžio 17 d. Tarybos reglamento (EB) Nr. 2792/1999 III priedo 2.4 punkto (a) papunktyje. tikslas – pagerinti žuvų perdirbimo įmonių sanitarinę ir higieninę būklę, įdiegti naujas technologijas, užtikrinti veterinarijos ir aplinkos apsaugos reikalavimų, taikomų žuvų perdirbimo įmonėms, įgyvendinimą.

VI. PARAMOS LĖŠŲ ŠALTINIAI IR DYDIS

15. Lėšos BPD priemonei „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“, pagal kurią remiamos veiklos sritys „Akvakultūra“ ir „Žuvų perdirbimas ir rinkodara“, įgyvendinti skiriamos iš ŽOFP ir Lietuvos Respublikos valstybės biudžeto. Iš viso 2004–2006 m. laikotarpiu šiai priemonei numatyta skirti 23 mln. 304 tūkst. Lt (dvidešimt tris milijonus tris šimtus keturis tūkstančius litų). Iš jų: 14 mln. 705 tūkst. Lt – iš ŽOFP, 8 mln. 598 tūkst. Lt – iš Lietuvos Respublikos valstybės biudžeto lėšų.

16. Šiam kvietimui teikti projektų paraiškas numatoma skirti:

16.1. pagal veiklos sritį „Akvakultūra“ – 2 mln. 599 tūkst. Lt. Iš jų: 1 mln. 516 tūkst. Lt – iš ŽOFP, 1 mln. 83 tūkst. Lt – iš Lietuvos Respublikos valstybės biudžeto lėšų;

16.2. pagal veiklos sritį „Žuvų perdirbimas ir rinkodara“ – 7 mln. 698 tūkst. Lt. Iš jų: 4 mln. 490,5 tūkst. Lt – iš ŽOFP, 3 mln. 207,5 tūkst. Lt – iš Lietuvos Respublikos valstybės biudžeto lėšų.

17. Maksimali galima paramos projektui suma yra:

17.1. pagal veiklos sritį „Akvakultūra“ – 2 mln. 599 tūkst. Lt;

17.2. pagal veiklos sritį „Žuvų perdirbimas ir rinkodara“ – 3 mln. 500 tūkst. Lt.

18. ŽOFP ir bendrojo finansavimo lėšomis gali būti finansuojama iki 60 proc. tinkamų finansuoti projekto, pateikto pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritį „Akvakultūra“ arba veiklos sritį „Žuvų perdirbimas ir rinkodara“, išlaidų. Likusios projekto tinkamų finansuoti išlaidų dalies finansavimą turės užtikrinti projekto vykdytojas.

19. Pareiškėjas, pasirašęs paramos sutartį su Agentūra, projektui, finansuojamam pagal BPD priemonę „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“, įgyvendinti, pakartotinai paramos pagal šią BPD priemonę gali kreiptis tik įgyvendinęs ankstesnį projektą.

20. Kvietimo teikti projektų paraiškas pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritis „Akvakultūra“ ir „Žuvų perdirbimas ir rinkodara“ metu vienas pareiškėjas gali teikti tik vieną projekto paraišką.

VII. TINKAMI PAREIŠKĖJAI

21. Projektų paraiškas dėl paramos pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritis „Akvakultūra“ ir „Žuvų perdirbimas ir rinkodara“ skyrimo gali teikti Lietuvoje registruoti juridiniai asmenys:

21.1. pagal veiklos sritį „Akvakultūra“ – žuvininkystės4 Žuvininkystė – su žuvų išteklių valdymu, išsaugojimu ir atkūrimu, žvejyba, akvakultūra, žuvų perdirbimu, pirminiu žuvininkystės produktų pardavimu ir supirkimu susijusi veikla (Lietuvos Respublikos žuvininkystės įstatymo 2 straipsnio 17 punktas). veikla užsiimančios įmonės, kurių pajamos iš žuvininkystės veiklos sudaro ne mažiau kaip 50 proc. visų pajamų ir kurios ne mažiau kaip vienerius metus pelningai vykdė ekonominę veiklą (vertinama pagal paskutinės metinės finansinės atskaitomybės dokumentus);

21.2. pagal veiklos sritį „Žuvų perdirbimas ir rinkodara“ – įtrauktos į Lietuvos Respublikos valstybinės maisto ir veterinarijos tarnybos patvirtintų gyvūninių produktų gamybos įmonių sąrašą (registrą) žuvininkystės4 veikla užsiimančios įmonės, kurių pajamos iš žuvininkystės veiklos sudaro ne mažiau kaip 60 proc. visų pajamų ir kurios ne mažiau kaip vienerius metus pelningai vykdė ekonominę veiklą (vertinama pagal paskutinės metinės finansinės atskaitomybės dokumentus).

22. Pareiškėjui parama gali būti skirta, jeigu:

22.1. jam nėra iškelta byla dėl bankroto arba jis nėra likviduojamas;

22.2. yra įvykdęs su mokesčių mokėjimu ir su socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus (ši nuostata netaikoma juridiniams asmenims, kuriems Lietuvos Respublikos teisės aktą nustatyta tvarka yra atidėti mokesčių arba socialinio draudimo įmokų mokėjimo terminai);

22.3. projekto paraiškoje ir prie jos pridedamuose dokumentuose nepateikė klaidinančios informacijos;

22.4. nėra įsiteisėjusio teismo sprendimo dėl pareiškėjo kitos sutarties dėl paramos skyrimo iš ES arba Lietuvos Respublikos biudžeto lėšų pažeidimo;

22.5. nebandė gauti konfidencialios informacijos arba daryti įtaką vertinimą atliekančiai institucijai, projektų atrankos komitetui ar sprendimą dėl paramos skyrimo priimančiai institucijai dabartinio ar ankstesnio projektų paraiškų vertinimo ar atrankos proceso metu;

22.6. turi pakankamų administracinių gebėjimų ir pajėgumų projektui įgyvendinti.

VIII. PROJEKTO TINKAMUMO KRITERIJAI

23. Tinkami finansuoti pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritis „Akvakultūra“ ir „Žuvų perdirbimas ir rinkodara“ yra tie projektai, kurie atitinka bendruosius BPD priedo ir specifinius BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos srities „Akvakultūra“ arba „Žuvų perdirbimas ir rinkodara“ projektų atrankos kriterijus:

23.1. projektas prisideda prie BPD, BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ bei šios priemonės veiklos srities „Akvakultūra“ arba „Žuvų perdirbimas ir rinkodara“ tikslų įgyvendinimo;

23.2. projekto veiklos sritys (arba jų dalis) atitinka pagal BPD priemonę „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ remiamą veiklos sritį „Akvakultūra“ arba „Žuvų perdirbimas ir rinkodara“;

23.3. projektas nepažeidžia ES ir Lietuvos Respublikos pirkimų reikalavimų;

23.4. projektas nepažeidžia ES ir Lietuvos Respublikos aplinkosaugos reikalavimų (pateikiama Lietuvos Respublikos aplinkos ministerijos regiono aplinkos apsaugos departamento deklaracija apie numatomo įgyvendinti projekto atitiktį aplinkosaugos standartams);

23.5. projektas parengtas atsižvelgiant į darnaus vystymosi, lygių galimybių ir informacinės visuomenės principus (jo poveikis šių principų požiūriu turi būti neutralus arba teigiamas);

23.6. yra pagrįsta, kaip bus užtikrintas projekto tęstinumas finansiniu ir instituciniu požiūriu;

23.7. yra pagrįsta, kad be paramos, naudojant banko paskolas arba kitas finansavimo priemones, projektas negalėtų būti įgyvendintas tokios pat apimties, per tokį patį laikotarpį ir tokios pat kokybės;

23.8. yra paaiškinta, kokį naują produktą ar paslaugą sukuria projektas institucijos, ūkio sektoriaus ir (arba) regiono mastu arba kaip jis kiekybiškai ir kokybiškai keičia (pavyzdžiui, gerina, didina, išplečia) esamus produktus arba paslaugas;

23.9. turtas, į kurį planuojama investuoti, priklauso pareiškėjui nuosavybės teise arba yra valdomas nuomos, subnuomos arba panaudos sutarties pagrindu. Sutartis turi būti rašytinė, galioti ne mažiau kaip 5 metus, skaičiuojant nuo projekto įgyvendinimo pabaigos, ir įregistruota viešame registre;

23.10. verslo plane įrodyta, kad ūkio subjektas, įgyvendinęs projektą atitiks ekonominio gyvybingumo rodiklius5 Ūkio subjektų, siekiančių pasinaudoti parama 2005 metais pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto priemones, ekonominio gyvybingumo nustatymo taisyklės, patvirtintos Lietuvos Respublikos žemės ūkio ministro 2005 m. vasario 8 d. įsakymu Nr. 3D-64 (Žin., 2005, Nr. 22-697). ir kad projektas padės siekti ilgalaikės ekonominės naudos, kurią teiks struktūriniai patobulinimai, bei turės pakankamai techninės bei ekonominės perspektyvos garantijų;

23.11. yra pagrįsta, kad bus išvengta perteklinių gamybos pajėgumų sukūrimo (pateikiami dokumentai, patvirtinantys produkcijos pardavimo rinkas didinamai produkcijos daliai, jeigu projekte numatytas gamybos pajėgumų didinimas);

23.12. projekte numatytos ir pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritį „Akvakultūra“ arba „Žuvų perdirbimas ir rinkodara“ finansuojamos investicijos tuo pat metu nefinansuojamos iš kitų nacionalinių ir ES programų;

23.13. projekte numatytos investicijos atitinka teisės aktais nustatytus saugos reikalavimus6 Elektrotechninių gaminių saugos techninis reglamentas, patvirtintas Lietuvos Respublikos ūkio ministro ir Lietuvos Respublikos standartizacijos departamento direktoriaus 1999 m. spalio 19 d. įsakymu Nr. 351/61 (Žin., 1999, Nr. 90-2663; 2001, Nr. 54-1932). Šį teisės aktą atitinkantys gaminiai turi turėti atitikties ženklą CE, vartotojo instrukciją, EB atitikties deklaraciją, turi būti nustatyta tvarka paženklinti (gamintojo pavadinimas, serijos numeris, pagaminimo metai). Elektros įrenginiai ir mechanizmai, atitinkantys ES teisės aktą nustatytus saugos reikalavimus, žymimi CE ženklu įrenginio ar mechanizmo markiruotės lentelėje bei jo techniniame pase. .

IX. TINKAMAS PROJEKTO ĮGYVENDINIMO LAIKOTARPIS

24. Tinkamomis finansuoti išlaidomis bus pripažįstamos išlaidos, patirtos įgyvendinant projektą nuo projekto paraiškos užregistravimo Agentūroje dienos (bendrosios išlaidos – nuo 2004 m. sausio 1 d.7 išskyrus: a) turto, kuriam įsigyti ar sukurti buvo naudota parama, draudimo projekto įgyvendinimo laikotarpiui išlaidas – jos gali būti patirtos nuo projekto paraiškos užregistravimo Agentūroje dienos; b) išlaidas, susijusias su bankų suteikiamomis garantijomis ar laidavimo draudimu, kai šios išlaidos būtinos įgyvendinant projektą – jos gali būti patirtos tik nuo paramos sutarties pasirašymo dienos. ) iki 2008 m. rugsėjo 1 d. Visi su projekto įgyvendinimu susijusias išlaidas pateisinantys ir išlaidų apmokėjimą įrodantys dokumentai turi būti išrašyti ir mokėjimo prašymai Agentūrai pateikti šiuo laikotarpiu.

X. TINKAMOS IR NETINKAMOS FINANSUOTI PROJEKTO IŠLAIDOS

25. Projekto paraiškoje gali būti numatytos visos išlaidos, kurios yra tiesiogiai susijusios ir būtinos projektui įgyvendinti, tačiau paramos lėšomis bus finansuojamos tik tinkamos finansuoti projekto išlaidos ir ne daugiau, nei numatytas paramos dydis. Tinkamos finansuoti projekto išlaidos turi būti aiškiai išvardytos, o ne pateikiamos bendra suma.

26. Pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritį „Akvakultūra“ finansuojamos šias išlaidų kategorijas atitinkančios išlaidos:

26.1. žuvų auginimo tvenkinių, gamybinių ir pagalbinių pastatų (įskaitant jų įrangą), žuvų ir žuvų produktų laikymo įrangos ir patalpų, žuvų veisimui ir auginimui skirtų uždarų vandens cirkuliavimo sistemų, vandens cirkuliavimo sistemų statyba, rekonstravimas ir (arba) modernizavimas, naujos įrangos, mechanizmų įsigijimas ir montavimas, specializuotų transporto priemonių įsigijimas, skirti:

26.1.1. veterinarinėms – sanitarinėms sąlygoms gerinti;

26.1.2. poveikiui aplinkai mažinti;

26.1.3. produkcijos kokybei gerinti;

26.1.4. naujoms technologijoms diegti;

26.2. paslaugų pirkimas:

26.2.1. bendrosios išlaidos8;

26.2.2. informavimo ir viešumo priemonių įgyvendinimo išlaidos.

27. Pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritį „Žuvų perdirbimas ir rinkodara“ finansuojamos šias išlaidų kategorijas atitinkančios išlaidos:

27.1. specializuotų transporto priemonių, naujos įrangos, mechanizmų įsigijimas ir montavimas; pastatų statyba ir (arba) rekonstravimas, skirti:

27.1.1. žuvų bei jų žaliavų saugojimui ir pirminiam apdorojimui;

27.1.2. žuvų perdirbimui, produkcijos laikymui iki realizavimo ir jos paskirstymui;

27.1.3. žuvininkystės ir akvakultūros produktų pardavimui (išskyrus mažmeninę prekybą);

27.1.4. žuvininkystės ir akvakultūros produktų atliekų apdorojimui, tvarkymui ir pardavimui;

27.2. paslaugų pirkimas:

27.2.1. bendrosios išlaidos8 Bendrosioms išlaidoms finansuoti gali būti skirta ne daugiau kaip 12 proc. visų tinkamų finansuoti projekto išlaidų. ;

27.2.2. informavimo ir viešumo priemonių įgyvendinimo išlaidos.

28. Nustatant projekto išlaidų tinkamumą finansuoti, taip pat vertinama:

28.1. ar prašoma paramos suma neviršija Gairių 17 punkte nustatyto maksimumo;

28.2. ar pareiškėjo nuosavų lėšų finansavimo šaltiniai yra aiškiai apibrėžti, patikimi, tinkami (pavyzdžiui, įnašas natūra, pinigais), ar jų pakanka, ar jie yra realūs projekto paraiškos pateikimo metu;

28.3. ar projekto išlaidos yra pagrįstos, realios, suplanuotos, atsižvelgiant į vidutinį metinį kainų augimą ir valiutų riziką ir būtinos projektui įgyvendinti;

28.4. ar projektas įgyvendinamas tinkamu finansuoti laikotarpiu ir tinkamoje teritorijoje;

28.5. ar projekto išlaidos patirtos nepažeidžiant ES ir Lietuvos Respublikos teisės aktų, įtrauktos į projekto vykdytojo apskaitą ir gali būti identifikuojamos, pagrįstos ir patvirtinamos atitinkamais išlaidas pateisinančiais ir išlaidų apmokėjimą įrodančiais dokumentais (rangovų, paslaugų teikėjų ar prekių tiekėjų pateiktomis sąskaitomis, perdavimo-priėmimo aktais, darbo laiko apskaitos žiniaraščiais, kelionių dokumentais ir kitais dokumentais, pateisinančiais patirtas išlaidas, banko darbuotojo parašu ir banko spaudu patvirtintais išrašais iš banko sąskaitos, kasos išlaidų orderiais ir kitais dokumentais, įrodančiais, kad pagal išlaidas pateisinančius dokumentus buvo atliktas mokėjimas);

28.6. ar projekto išlaidos patirtos (pirktos prekės, paslaugos, darbai) laikantis Gairių XX skyriuje numatytos pirkimų tvarkos.

29. Pirkimo ir (arba) importo pridėtinės vertės mokestis (toliau – PVM) pripažįstamas tinkamomis finansuoti projekto išlaidomis, kai:

29.1. remiamo projekto įgyvendinimo metu jį sumoka projekto vykdytojai, įsigydami prekes ir (arba) paslaugas, skirtas ne ekonominei veiklai, arba Lietuvos Respublikos pridėtinės vertės mokesčio įstatymo (Žin., 2002, Nr. 35-1271; 2004, Nr. 17-505, Nr. 135-4892) 20–26, 29 ir 33 straipsniuose nustatytoms veiklos rūšims, kurias vykdant prekių tiekimas, paslaugų teikimas ir prekių įsigijimas iš kitos ES valstybės narės PVM neapmokestinamas;

29.2. projekto vykdytojai, įsigydami prekes ir (arba) paslaugas, sumoka PVM, kuris negali būti atskaitomas pagal Lietuvos Respublikos pridėtinės vertės mokesčio įstatymo (Žin., 2002, Nr. 35-1271) 62 straipsnio 2 dalies 3 ir 4 punktus.

30. Netinkamomis finansuoti projekto išlaidomis laikomos išlaidos:

30.1. neatitinkančios Gairių 26–29 punktų nuostatų;

30.2. pagal veiklos sritį „Žuvų perdirbimas ir rinkodara“:

30.2.1. investicijos į žuvų perdirbimą ne žmonių maistui;

30.2.2. investicijos į mažmeninę prekybą žuvininkystės produktais.

XI. PROJEKTO PARAIŠKOS PILDYMAS, TEIKIMAS IR REGISTRAVIMAS

31. Projekto paraiška susideda iš bendrosios (A) dalies (projekto paraiškos bendrosios (A) dalies forma pateikiama Taisyklių 1 priede) ir specialiosios (B) dalies (projekto paraiškos specialiosios (B) dalies forma pateikiama Gairių 1 priede, projekto paraiškos specialiosios (B) dalies pildymo instrukcija pateikiama Gairių 2 priede). Projekto paraiškos formos skelbiamos Agentūros interneto svetainėje www.nma.lt. Pareiškėjai turi įsitikinti, kad jų projekto paraiška yra visiškai sukomplektuota.

32. Pareiškėjai projektų paraiškas pildo lietuvių kalba. Kita kalba užpildytos projektų paraiškos nepriimamos. Projekto paraiška turi būti užpildyta aiškiai, siekiant palengvinti vertinimą.

33. Projekto paraiška ir prie jos pridedami dokumentai turi būti pateikti spausdintine forma (surinkti kompiuteriu). Ranka užpildytos projektų paraiškos nebus priimamos. Turi būti pateikta ir elektroninė projekto paraiškos versija (įrašyta į elektroninę laikmeną).

34. Prie užpildytos nustatytos formos projekto paraiškos (bendrosios (A) dalies ir specialiosios (B) dalies) pridedami šie dokumentai (pateikiamas originalas ir kopija arba notaro patvirtintas nuorašas, išskyrus verslo planą, kurio pateikiamas originalas):

34.1. verslo planas9 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163 „Dėl Verslo ir veiklos planų finansinei paramai gauti pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioritetą rengimo rekomendacijų“ (Žin., 2004, Nr. 60-2142). ;

34.2. juridinio asmens registravimo pažymėjimas;

34.3. juridinio asmens steigimo dokumentai: įstatai, steigimo sandoris arba įstatymų nustatytais atvejais bendrieji nuostatai, arba kiti dokumentai, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262);

34.4. Valstybinės mokesčių inspekcijos prie Lietuvos Respublikos finansų ministerijos pažyma dėl atsiskaitymo su biudžetu. Pažyma turi būti išduota ne anksčiau kaip prieš 15 darbo dienų iki projekto paraiškos pateikimo dienos;

34.5. Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos pažyma apie tai, kad pareiškėjas nėra skolingas Valstybinio socialinio draudimo fondo biudžetui. Pažyma teikiama tuomet, jei pareiškėjas yra registruotas draudėju. Pažyma turi būti išduota ne anksčiau kaip prieš 15 darbo dienų iki projekto paraiškos pateikimo dienos;

34.6. finansinės atskaitomybės dokumentai (balansas, pelno (nuostolių) ataskaita ir pinigų srautų ataskaita) už praėjusius ir ataskaitinius metus;

34.7. jeigu pareiškėjui pagal Lietuvos Respublikos įstatymus privalomas auditas, pateikiamos audito patvirtintos finansinės ataskaitos ir audito išvados už praėjusius finansinius metus;

34.8. PVM deklaracijos už praėjusius ir ataskaitinius metus (jei pareiškėjas – PVM mokėtojas);

34.9. ES lėšomis finansuojamų investicinių projektų poveikio aplinkai vertinimo deklaracija, pasirašyta Lietuvos Respublikos aplinkos ministerijos regiono aplinkos apsaugos departamento (pateikiama, kai projektui, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105), yra privalomas poveikio aplinkai vertinimas ar atranka dėl privalomo poveikio aplinkai vertinimo)10 Lietuvos Respublikos aplinkos ministro 2004 m. sausio 27 d. įsakymas Nr. D1-44 „Dėl Europos Sąjungos lėšomis finansuojamų investicinių projektų poveikio aplinkai vertinimo deklaracijos formos ir institucijos, atsakingos už Europos ekologinio tinklo Natura 2000 teritorijų monitoringą, deklaracijos formos patvirtinimo bei šių deklaracijų pasirašymo“ (Žin., 2004, Nr. 50-1677). ;

34.10. Lietuvos Respublikos aplinkos ministerijos regiono aplinkos apsaugos departamento deklaracija apie numatomo įgyvendinti projekto atitiktį aplinkosaugos standartams (deklaracijoje pažymima, kai poveikio aplinkai vertinimas nereikalingas);

34.11. juridinio asmens kompetentingo organo pritarimo projektui sprendimas;

34.12. turto, į kurį planuojama investuoti, nuosavybės teisę patvirtinantys dokumentai arba nuomos, subnuomos arba panaudos sutartis, kuri yra rašytinė, galioja ne mažiau kaip 5 (penkerius) metus, skaičiuojant nuo projekto įgyvendinimo pabaigos, ir įregistruota viešame registre;

34.13. turto, į kurį planuojama investuoti, savininko rašytinis pritarimas projektui (jei pareiškėjas nėra šio turto savininkas);

34.14. komerciniai pasiūlymai konkrečioms investicijoms iš prekių tiekėjų, darbų ar paslaugų teikėjų arba kiti dokumentai, pagrindžiantys numatytų projekto išlaidų vertę11 Komercinis pasiūlymas parenkamas pareiškėjo nuožiūra, siekiant nustatyti galimą projekto išlaidų vertę. Pareiškėjas Agentūrai prie projekto paraiškos turi pateikti pasirinktą vieną komercinį pasiūlymą bei nurodyti ir pagrįsti jo pasirinkimą (turi būti priimamas ekonominiu atžvilgiu naudingiausias sprendimas). Jei bus priimtas sprendimas suteikti paramą, pareiškėjas, pasirašęs paramos sutartį su Agentūra, privalės organizuoti investicijų (prekių ar darbų, ar paslaugų) pirkimo konkursą vadovaudamasis Gairių XX skyriaus nuostatomis.“ (jei pareiškėjas pirkimų procedūras numato vykdyti po projekto paraiškos pateikimo arba po paramos sutarties pasirašymo su Agentūra dienos);

34.15. dokumentai, susiję su įvykdytais pirkimais ir patirtomis bendrosiomis išlaidomis (jei pareiškėjas įvykdė pirkimus, susijusius su bendrosiomis išlaidomis, dar iki pateikdamas projekto paraišką);

34.16. dokumentai, susiję su įvykdytais pirkimais (jei pareiškėjas pradėjo vykdyti viešųjų pirkimų procedūras dar iki pateikdamas projekto paraišką);

34.17. statybos arba rekonstravimo leidimas bei statinio techninio projekto ekonominės dalies ekspertizės išvada12 Ekspertizės išvada turi būti parengta įstaigos, turinčios teisę užsiimti šia veikla. Jei projekte numatyta statyba (rekonstravimas), bet jiems paramos neprašoma, Šie dokumentai neteikiami. (jei pareiškėjas projekte numato vykdyti statybos ir (arba) rekonstravimo darbus);

34.18. numatomų statybos ir (arba) rekonstravimo darbų projektiniai dokumentai su projekto vertės apskaičiavimais (pateikiamos statinių techninio projekto architektūrinė, technologinė ir ekonominė dalys) (jei pareiškėjas projekte numato vykdyti statybos ir (arba) rekonstravimo darbus);

34.19. pareiškėjo pasirašyta pažyma, kurioje jis patvirtina, kad projekte numatytos ir pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritį „Akvakultūra“ arba „Žuvų perdirbimas ir rinkodara“ finansuojamos investicijos tuo pačiu metu nefinansuojamos iš kitų nacionalinių ir ES programų (pažymos forma gaunama Agentūros teritoriniame skyriuje);

34.20. dokumentai, patvirtinantys pareiškėjo galimybes apmokėti numatytą projekto išlaidų dalį (banko sąskaitos išrašas13 Banko sąskaitos išrašas turi būti išduotas ne ankščiau kaip prieš vieną dieną iki pateikiant projekto paraišką Agentūros teritoriniam skyriui. , paskolos sutartis, garantinis banko raštas ir kt.);

34.21. įmonės veterinarinis patvirtinimas14 Lietuvos Respublikos valstybinės maisto ir veterinarijos tarnybos direktoriaus 2005 m. gruodžio 30 d. įsakymas Nr. B1-738 „Dėl Gyvūninio maisto tvarkymo subjektų veterinarinio patvirtinimo ir registravimo tvarkos aprašo patvirtinimo“ (Žin., 2006, Nr. 8-312). (jei pareiškėjas – žuvų perdirbimo įmonė);

34.22. dokumentai, patvirtinantys produkcijos pardavimo rinkas didinamai produkcijos daliai (jeigu projekte numatytas gamybos didinimas);

34.23. papildomų duomenų klausimynas (gaunamas Agentūros teritoriniame skyriuje). Papildomų duomenų klausimynas pateikiamas vienu egzemplioriumi neužklijuotame voke, ant voko nurodant pareiškėjo rekvizitus;

34.24. asmenų, kurie įgyvendins projektą, gyvenimo aprašymai (CV).

35. Agentūrai Įregistravus projekto paraišką, pareiškėjas nebegali teikti papildomos informacijos, jei jos nereikalauja Agentūra.

36. Po projekto paraiškos pateikimo pareiškėjas gali raštu atšaukti pateiktą projekto paraišką. Pareiškėjas turi teisę pateikti naują projekto paraišką iki kvietimo teikti projektų paraiškas termino pabaigos arba naujo kvietimo metu.

37. Projektų paraiškas paramai gauti kartu su reikalaujamais pridėti dokumentais iš pareiškėjų priima ir registruoja Agentūros Kontrolės departamento teritoriniai skyriai pagal pareiškėjų buveinės vietą žemiau nurodytais adresais:

Teritorinis skyrius	Adresas	Telefonas
Alytaus skyrius	Tvirtovės g. 1/Naujoji g. 2, LT-62116 Alytus	(315)56 797
Kauno skyrius	Donelaičio g. 33, LT-44240 Kaunas	(37) 30 85 50
Klaipėdos skyrius	Taikos pr. 28, LT-91220 Klaipėda	(46) 43 14 00
Marijampolės skyrius	Gamyklų g. 1, LT-68300 Marijampolė	(343) 97 950
Panevėžio skyrius	Anykščių g. 4, LT-35171 Panevėžys	(45) 50 22 70
Šiaulių skyrius	Dvaro g. 78, LT- 76298 Šiauliai	(41)59 61 29
Tauragės skyrius	Prezidento g. 7, LT-72258 Tauragė	(446) 20 120
Telšių skyrius	Pramonės g. 5, LT-87333 Telšiai	(444) 77 050
Utenos skyrius	J. Basanavičiaus g. 126, LT-28214 Utena	(389) 64 080
Vilniaus skyrius	Liauksmino g. 5, LT-01101 Vilnius	(5) 264 9487

38. Projektų paraiškos gali būti pristatytos pareiškėjo (juridinio asmens) vadovo ar jo įgalioto asmens, taip pat projektų paraiškos gali būti atsiųstos registruotu laišku ar įteiktos pašto kurjerio. Kitais būdais (pvz., faksu arba elektroniniu paštu) arba kitais adresais pristatytos projektų paraiškos nenagrinėjamos.

39. Turi būti pateikiamas vienas projekto paraiškos (projekto paraiškos bendrosios (A) ir specialiosios (B) dalių bei kartu pridedamų dokumentų) originalas, kurio pirmame puslapyje aiškiai nurodoma „Originalas“, projekto paraiškos kopija, kurios pirmame puslapyje aiškiai nurodoma „Kopija“, ir užpildytos projekto paraiškos (projekto paraiškos bendrosios (A) ir specialiosios (B) dalių) versija elektroninėje laikmenoje Word formatu. Pateikiamos projekto paraiškos bei prie jos pridedamų dokumentų originalas ir kopija turi būti įsegti į atskirus segtuvus.

40. Pareiškėjo (juridinio asmens) vadovas privalo pasirašyti kiekvieną projekto paraiškos ir prie jos pridedamų dokumentų kopijos lapą. Tai darydamas, pareiškėjas prisiima atsakomybę už projekto paraiškos kopijos ir originalo duomenų atitikimą.

41. Projekto paraiškos originalo ir kopijos turinys turi sutapti, įskaitant visus pridedamus dokumentus. Jeigu projekto paraiškos originalo ir projekto paraiškos elektroninės versijos duomenys nesutampa, Agentūra vadovaujasi pareiškėjo pasirašytu projekto paraiškos originalu.

42. Projektų paraiškos registruojamos ES struktūrinių fondų ir ES sanglaudos fondo informacinėje kompiuterizuotoje valdymo ir priežiūros sistemoje (toliau – SFMIS). Įtraukus projekto paraiškos duomenis į SFMIS, SFMIS projekto paraiškai suteikia unikalų kodą.

43. Įregistravus projekto paraišką, Agentūros Kontrolės departamento teritoriniame skyriuje sudaroma atskira kiekvieno projekto byla.

44. Pateikusiam ar atsiuntusiam projekto paraišką pareiškėjui Agentūra išsiunčia projekto paraiškos registravimą įrodantį raštą. Jei projekto paraišką pateikė pareiškėjo (juridinio asmens) vadovas ar jo įgaliotas asmuo, toks raštas gali būti išduodamas projekto paraiškos pateikimo metu, Agentūrai įregistravus projekto paraišką.

XII. KVIETIMAS TEIKTI PROJEKTŲ PARAIŠKAS

45. Kvietimą teikti projektų paraiškas skelbia Agentūra. Kvietimo teikti projektų paraiškas skelbimas lietuvių kalba spausdinamas „Valstybės žinių“ priede „Informaciniai pranešimai“ ir viename iš nacionalinių dienraščių bei interneto svetainėse („Valstybės žinių“ – www.valstvbes-zinios.lt, Žemės ūkio ministerijos – www.zum.lt ir Agentūros – www.nma.lt).

46. Kvietimas gali būti skelbiamas ir kituose leidiniuose, internete bei kitais būdais.

47. Projektų paraiškos, gautos pasibaigus kvietime nurodytam terminui, nepriimamos. Jeigu laiškas su projekto paraiška įteiktas paštui iki paskutinės termino dienos dvidešimt ketvirtos valandos nulis minučių, terminas nelaikomas praleistu.

48. Informacija apie pagal kvietimą teikti projektų paraiškas užregistruotas projektų paraiškas skelbiama Agentūros interneto svetainėje www.nma.lt, nurodant pareiškėjo pavadinimą, projekto pavadinimą, projekto paraiškos kodą ir prašomą paramos sumą, taip pat nurodomas bendras registruotų projektų paraiškų skaičius ir bendra prašomos paramos suma.

XIII. INFORMACIJOS TEIKIMAS PAREIŠKĖJAMS

49. Pareiškėjai raštu ir žodžiu gali pateikti Agentūrai klausimus dėl dalyvavimo programoje tvarkos ir sąlygų, dėl pagal kvietimą teikti projektų paraiškas skiriamos paramos sąlygų, taip pat su projekto paraiškos pildymu ir kitus su paramos teikimu susijusius klausimus. Agentūra privalo informuoti pareiškėjus šiais klausimais nuo kvietimo teikti projektų paraiškas paskelbimo dienos iki galutinės projektų paraiškų pagal kvietimą teikti projektų paraiškas pateikimo dienos.

50. Pareiškėjai gali teirautis informacijos ir paaiškinimų:

50.1. telefonais, nurodytais Agentūros interneto svetainėje www.nma.lt, skiltyje „Ryšių su visuomene skyrius“ – tel.: (8 5) 252 6999, (8 5) 252 6890;

50.2. faksu (8 5) 252 6945;

50.3. elektroniniu paštu adresu info@nma.lt.

51. Klausiant faksu ar elektroniniu paštu, turi būti pateikiama aiški nuoroda į Gaires (ar kvietimo teikti projektų paraiškas numerį ir pavadinimą), klausiančiojo vardas ir pavardė bei telefonas.

52. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros interneto svetainėje www.nma.lt, skiltyje „Klausimai“.

XIV. PROJEKTO PARAIŠKOS VERTINIMAS IR ATRANKA

53. Įregistruota projekto paraiška vertinama Agentūroje pagal jos patvirtintą ir su Žemės ūkio ministerija suderintą projektų paraiškų vertinimo ir vertinimo ataskaitų rengimo ir teikimo Žemės ūkio ministerijai vidaus tvarką.

54. Projektų paraiškų vertinimą sudaro trys etapai:

54.1. administracinės atitikties vertinimas;

54.2. tinkamumo skirti paramą vertinimas;

54.3. projekto kokybės ir naudos vertinimas.

55. Projekto paraiškos vertinimo metu Agentūra gali atlikti patikrą vietoje Gairių XXIV skyriuje nustatyta tvarka.

XV. ADMINISTRACINĖS ATITIKTIES VERTINIMAS

56. Įregistravus projekto paraišką, pirmiausia patikrinama projekto paraiškos administracinė atitiktis. Nustatoma, ar projekto paraiška tinkamai užpildyta, ar pateikti visi nurodyti dokumentai bei informacija.

57. Atlikdama administracinės atitikties vertinimą, Agentūra pildo administracinės atitikties vertinimo lentelę:

Projekto paraiškos pateikimo data: Projekto paraiškos kodas: Projekto paraišką priėmė:	Pareiškėjo pavadinimas arba vardas, pavardė:
Tikrinimo elementai	Taip	Ne	Netaikoma
L	Projekto paraiška ir pridedami dokumentai gauti iki galutinio projektų paraiškų pateikimo termino
2.	Projekto paraiška visiškai užpildyta, atitinka patvirtintas projekto paraiškos (A) ir (B) dalių formas
3.	Projekto paraiška yra pasirašyta pareiškėjo (juridinio asmens) vadovo
4.	Pareiškėjo (juridinio asmens) vadovas yra pasirašęs kiekvieną projekto paraiškos ir prie jos pridedamų dokumentų kopijos lapą
5.	Pateiktas vienas projekto paraiškos originalas, viena kopija ir projekto paraiškos versija elektroninėje laikmenoje
6.	Projekto paraiška surinkta kompiuteriu (išspausdinta)
7.	Projekto paraiška užpildyta lietuvių kalba
8.	Pateiktoje projekto paraiškoje nurodytas dokumentų ir lapų skaičius atitinka faktinį
9.	Pateiktas verslo planas
10.	Pateiktas juridinio asmens registravimo pažymėjimas
11.	Pateikti juridinio asmens steigimo dokumentai: įstatai, steigimo sandoris arba įstatymų nustatytais atvejais bendrieji nuostatai, arba kiti dokumentai, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262)
12.	Pateikta Valstybinės mokesčių inspekcijos prie Lietuvos Respublikos finansų ministerijos pažyma dėl atsiskaitymo su biudžetu. Pažyma išduota ne anksčiau kaip prieš 15 darbo dienų iki projekto paraiškos pateikimo dienos
13.	Pateikta Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos pažyma apie tai, kad pareiškėjas nėra skolingas Valstybinio socialinio draudimo fondo biudžetui. Pažyma išduota ne anksčiau kaip prieš 15 darbo dienų iki projekto paraiškos pateikimo dienos
14.	Pateikti finansinės atskaitomybės dokumentai (balansas, pelno (nuostolių) ataskaita ir pinigų srautų ataskaita) už praėjusius ir ataskaitinius metus
15.	Pateiktos audito patvirtintos finansinės ataskaitos ir audito išvados už paskutinius finansinius metus (teikiama, jeigu pareiškėjui – juridiniam asmeniui – pagal Lietuvos Respublikos įstatymus privalomas auditas)
16.	Pateiktos PVM deklaracijos už praėjusius ir ataskaitinius metus (jei pareiškėjas – PVM mokėtojas)
17.	Pateikta ES lėšomis finansuojamų investicinių projektų poveikio aplinkai vertinimo deklaracija, pasirašyta Lietuvos Respublikos aplinkos ministerijos regiono aplinkos apsaugos departamento (pateikiama, kai projektui, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105), yra privalomas poveikio aplinkai vertinimas ar atranka dėl privalomo poveikio aplinkai vertinimo)
18.	Pateikta Lietuvos Respublikos aplinkos ministerijos regiono aplinkos apsaugos departamento deklaracija apie numatomo įgyvendinti projekto atitiktį aplinkosaugos standartams
19.	Pateiktas juridinio asmens kompetentingo organo pritarimo projektui sprendimas
20.	Pateikti turto, į kurį planuojama investuoti, nuosavybės teisę patvirtinantys dokumentai arba nuomos, subnuomos arba panaudos sutartis, kuri yra rašytinė, galioja ne mažiau kaip 5 (penkerius) metus, skaičiuojant nuo projekto įgyvendinimo pabaigos, ir įregistruota viešame registre
21.	Pateiktas turto, į kurį planuojama investuoti, savininko rašytinis pritarimas projektui (jei pareiškėjas nėra šio turto savininkas)
22.	Pateikti komerciniai pasiūlymai konkrečioms investicijoms iš prekių, darbų ar paslaugų tiekėjų arba kiti dokumentai, pagrindžiantys numatytų projekto išlaidų vertę (jei pareiškėjas pirkimų procedūras numato vykdyti po projekto paraiškos pateikimo arba po paramos sutarties su Agentūra pasirašymo dienos)
23.	Pateikti dokumentai, susiję su įvykdytais pirkimais ir patirtomis bendrosiomis išlaidomis (jei pareiškėjas įvykdė pirkimus, susijusius su bendrosiomis išlaidomis, dar iki pateikdamas projekto paraišką)
24.	Pateikti dokumentai, susiję su įvykdytais pirkimais (jei pareiškėjas pradėjo vykdyti viešųjų pirkimų procedūras dar iki pateikdamas projekto paraišką)
25.	Pateiktas statybos arba rekonstravimo leidimas bei statinio techninio projekto ekonominės dalies ekspertizės išvada (jei pareiškėjas projekte numato vykdyti statybos ir (arba) rekonstravimo darbus)
26.	Pateikti numatomų statybos ir (arba) rekonstravimo darbų projektiniai dokumentai su projekto vertės apskaičiavimais (pateikiamos statinių techninio projekto architektūrinė, technologinė ir ekonominė dalys) (jei pareiškėjas projekte numato vykdyti statybos ir (arba) rekonstravimo darbus)
27.	Pateikta pareiškėjo pasirašyta pažyma, kurioje jis patvirtina, kad projekte numatytos ir pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritį „Akvakultūra“ arba „Žuvų perdirbimas ir rinkodara“ finansuojamos investicijos tuo pat metu nefinansuojamos iš kitų nacionalinių ir ES programų
28.	Pateikti dokumentai, patvirtinantys pareiškėjo galimybes apmokėti numatytą projekto išlaidų dalį (banko sąskaitos išrašas, paskolos sutartis, garantinis banko raštas ir kt.)
29.	Pateiktas įmonės veterinarinis patvirtinimas (jei pareiškėjas – žuvų perdirbimo įmonė)
30.	Pateikti dokumentai, patvirtinantys produkcijos pardavimo rinkas didinamai produkcijos daliai (jeigu projekte numatytas gamybos pajėgumų didinimas)
31.	Pateiktas papildomų duomenų klausimynas
32.	Pateikti asmenų, kurie įgyvendins projektą, gyvenimo aprašymai (CV)
VERTINTOJO PASTABOS: (kokios informacijos ar dokumentų trūksta)

58. Jeigu atlikus administracinės atitikties vertinimą, administracinės atitikties vertinimo lentelėje pažymimas bent vienas atsakymas „ne“, pareiškėjui siunčiamas raštas, kuriame prašoma pateikti trūkstamą informaciją arba dokumentus, ir nustatomas 10 darbo dienų terminas, per kurį pareiškėjas privalo pateikti trūkstamą informaciją arba dokumentus. Raštas laikomas įteiktu praėjus 2 darbo dienoms po jo išsiuntimo registruotu laišku. Per rašte nustatytą terminą nepristačius reikiamų dokumentų ar nepateikus trūkstamos informacijos, projekto paraiška atmetama.

59. Priėmusi sprendimą atmesti projekto paraišką dėl administracinės atitikties reikalavimų neatitikimo, Agentūra per 5 darbo dienas parengia ir išsiunčia pareiškėjui informacinį raštą apie projekto paraiškos atmetimą, nurodydama projekto paraiškos atmetimo priežastis.

60. Agentūra įtraukia projekto paraiškos administracinės atitikties vertinimo rezultatus į SFMIS.

61. Informacija apie administracinės atitikties vertinimo etapą perėjusias projektų paraiškas skelbiama Agentūros interneto svetainėje www.nma.lt, nurodant pareiškėjo pavadinimą, projekto pavadinimą, projekto paraiškos kodą ir prašomą paramos sumą, taip pat nurodomas bendras registruotų projektų paraiškų ir projektų paraiškų, perėjusių administracinės atitikties vertinimą, skaičius.

62. Nustačius, kad projekto paraiška atitinka visus administracinės atitikties reikalavimus, ji teikiama kitam vertinimo etapui – atliekamas tinkamumo skirti paramą vertinimas.

XVI. TINKAMUMO SKIRTI PARAMĄ VERTINIMAS

63. Tinkamumo skirti paramą vertinimo metu nustatoma projekto atitiktis bendriems BPD priedo ir specifiniams projektų atrankos kriterijams, kurie nustato projekto tinkamumą finansuoti pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritį „Akvakultūra“ arba „Žuvų perdirbimas ir rinkodara“.

64. Tinkamumo skirti paramą vertinimą atlieka mažiausiai du Agentūros darbuotojai. Prireikus gali būti pasamdyti nepriklausomi ekspertai.

65. Atlikdama tinkamumo skirti paramą vertinimą Agentūra pildo tinkamumo skirti paramą vertinimo lentelę:

Projekto paraiškos pateikimo data: Projekto paraiškos kodas: Projekto paraišką priėmė:	Pareiškėjo pavadinimas arba vardas, pavardė:
Eil. Nr.	Tikrinimo elementai	Taip	Ne
1.	Pareiškėjas atitinka Gairių VII skyriuje nustatytus kriterijus
2.	Projektas prisideda prie Gairių III ir V skyriuje nurodytų tikslų įgyvendinimo
3.	Projekto veiklos sritys (arba jų dalis) atitinka pagal BPD priemonę „Vandens išteklių apsauga ir plėtra, žuvininkystė, žvejybos uosto įrengimai, žuvų perdirbimas, rinkodara ir žvejyba vidaus vandenyse“ remiamą veiklos sritį „Akvakultūra“ arba „Žuvų perdirbimas ir rinkodara“
4.	Projektas nepažeidžia Gairių XX skyriuje nustatytos pirkimų tvarkos
5.	Projektas nepažeidžia ES ir Lietuvos Respublikos aplinkosaugos reikalavimų (pateikta Lietuvos Respublikos aplinkos ministerijos regioninio aplinkos apsaugos departamento deklaracija apie numatomo įgyvendinti projekto atitiktį aplinkosaugos standartams)
6.	Projektas parengtas atsižvelgiant į darnaus vystymosi, lygių galimybių ir informacinės visuomenės principus (projekto poveikis šių principų požiūriu yra neutralus arba teigiamas)
7.	Prašoma paramos suma neviršija Gairių 17 punkte nustatyto maksimumo
8.	Pareiškėjo nuosavų lėšų finansavimo šaltiniai yra aiškiai apibrėžti, patikimi, tinkami (pavyzdžiui, įnašas natūra, pinigai), jų pakanka, jie yra realūs projekto paraiškos pateikimo metu
9.	Projekto išlaidos yra pagrįstos, realios, suplanuotos, atsižvelgiant į vidutinį metinį kainų augimą ir valiutų riziką ir būtinos projektui įgyvendinti
10.	Projekto išlaidos (arba jų dalis) atitinka Gairių 26–29 punktuose nustatytas tinkamų finansuoti išlaidų kategorijas
11.	Projektas įgyvendinamas tinkamu finansuoti laikotarpiu ir tinkamoje teritorijoje
12.	Projekto paraiškoje yra pagrįsta, kad bus užtikrintas projekto tęstinumas instituciniu ir finansiniu požiūriu
13.	Projekto paraiškoje pagrįsta, kad be paramos, naudojant banko paskolas arba kitas finansavimo priemones, projektas negalėtų būti įgyvendintas tokios pat apimties, per tokį patį laikotarpį ir tokios pat kokybės
14.	Projekto paraiškoje yra paaiškinta, kokį naują produktą ar paslaugą sukuria projektas institucijos, ūkio sektoriaus ir (arba) regiono mastu arba kaip jis kiekybiškai ir kokybiškai keičia (pavyzdžiui, gerina, didina, išplečia) esamus produktus arba paslaugas
15.	Turtas, į kurį planuojama investuoti, priklauso pareiškėjui nuosavybės teise arba yra valdomas nuomos (subnuomos) arba panaudos sutarties pagrindu
16.	Verslo plane įrodyta, kad ūkio subjektas, įgyvendinęs projektą atitiks ekonominio gyvybingumo rodiklius ir kad projektas padės siekti ilgalaikės ekonominės naudos, kurią teiks struktūriniai patobulinimai, bei turės pakankamai techninės bei ekonominės perspektyvos garantijų
17.	Yra pagrįsta, kad bus išvengta perteklinių gamybos pajėgumų sukūrimo
18.	Projekte numatytos ir pagal BPD priemonės „Vandens išteklių apsauga ir plėtra, žuvininkystė, žvejybos uosto įrengimai, žuvų perdirbimas, rinkodara ir žvejyba vidaus vandenyse“ veiklos sritį „Akvakultūra“ arba „Žuvų perdirbimas ir rinkodara“ finansuojamos investicijos tuo pat metu nefinansuojamos iš kitų nacionalinių ir ES programų
19.	Projekte numatytos investicijos (įranga ir mechanizmai) atitinka teisės aktais nustatytus saugos reikalavimus
VERTINTOJO PASTABOS: (kokios informacijos ar dokumentų trūksta)

66. Jeigu, atlikus tinkamumo skirti paramą vertinimą tinkamumo skirti paramą vertinimo lentelėje pažymimas bent vienas atsakymas „ne“ ir (arba) nustatoma, kad dėl projekto paraiškoje ar prie jos pridedamuose dokumentuose pateiktos neišsamios ar netikslios informacijos vertintojai negali įvertinti projekto tinkamumo finansuoti pagal BPD priemonės „Vandens išteklių apsauga ir plėtra, žuvininkystė, žvejybos uosto įrengimai, žuvų perdirbimas, rinkodara ir žvejyba vidaus vandenyse“ veiklos sritį „Akvakultūra“ arba „Žuvų perdirbimas ir rinkodara“, pareiškėjui siunčiamas raštas, kuriame prašoma pateikti trūkstamą informaciją ir (arba) dokumentus, ir nustatomas 10 darbo dienų terminas, per kurį pareiškėjas privalo pateikti trūkstamą informaciją ir (arba) dokumentus. Raštas laikomas įteiktu praėjus 2 darbo dienoms po jo išsiuntimo registruotu laišku. Per rašte nustatytą terminą nepristačius reikiamų dokumentų ir (arba) nepateikus trūkstamos informacijos, projekto paraiška atmetama.

67. Tinkamumo skirti paramą vertinimo etape taip pat nustatomas maksimalus paramos projektui dydis ir lyginamoji paramos dalis:

67.1. jeigu dalis projekto išlaidų yra nepagrįsta, nėra akivaizdaus šių išlaidų būtinumo projekto veiklos sritims įgyvendinti, Agentūra raštu prašo pareiškėjo pagrįsti tokias išlaidas ir (arba) pasiūlo sumažinti dalį projekto išlaidų. Jei per Agentūros nustatytą terminą pareiškėjas nepateikia prašomos informacijos arba jo pateikta informacija nepagrindžia išlaidų būtinumo projekto veiklai įgyvendinti, nepagrįstos išlaidos laikomos netinkamomis finansuoti. Jei projekto išlaidos yra suskaičiuotos nesinaudojant realiais įkainiais, Agentūros vertintojai turi teisę perskaičiuoti projekto biudžetą, naudodami vidutinius rinkos įkainius bei atsižvelgdami į vidutinį metinį kainų augimą ir valiutų riziką ir atitinkamai sumažinti projekto tinkamas finansuoti išlaidas bei apie tai informuoti pareiškėją;

67.2. tinkamumo skirti paramą vertinimo metu Agentūra pagal 2004 m. kovo 10 d. Komisijos reglamento (EB) Nr. 448/2004, iš dalies keičiančio Reglamentą (EB) Nr. 1685/2000, nustatantį išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo, priedo 2 taisyklę įvertina projekto pajamas, gaunamas arba numatomas gauti iš pardavimo, nuomos, paslaugų, mokesčių ir kitais būdais projekto įgyvendinimo metu ir vienerius metus po projekto pabaigos;

67.3. paramos dydis nustatomas kaip mažiausia projektui įgyvendinti būtina lėšų suma, įvertinus visų kitų finansavimo šaltinių panaudojimo galimybes. Paramos lyginamoji dalis nustatoma kaip procentinė paramos išraiška, skaičiuojama nuo bendros tinkamų finansuoti išlaidų sumos;

67.4. jeigu Agentūros tinkamumo skirti paramą vertinimo etape nustatytas projekto tinkamų finansuoti išlaidų dydis ir galimas maksimalus paramos dydis skiriasi nuo projekto paraiškoje pateiktų projekto tinkamų finansuoti išlaidų ir prašomos paramos dydžių, Agentūra raštu apie tai informuoja pareiškėją ir suderina su pareiškėju, ar jis sutinka įgyvendinti projektą su Agentūros nustatytomis maksimalaus dydžio išlaidomis ir parama. Pareiškėjui sutikus, projekto paraiška perduodama į kitą vertinimo etapą. Jei pareiškėjas nesutinka, Agentūra atmeta projekto paraišką.

68. Įvertinę tinkamumą skirti paramą vertintojai parengia išvadą ar projektas yra tinkamas gauti paramą ir kokio maksimalaus dydžio parama gali būti suteikta, taip pat ar pareiškėjas sutinka įgyvendinti projektą su Agentūros nustatytu paramos dydžiu.

69. Prieš priimdama sprendimą atmesti projekto paraišką, Agentūra turi išnagrinėti nustatytus neatitikimus ir papildomos informacijos, duomenų bei dokumentų nepateikimo aplinkybes ir įsitikinti, kad atmetimas yra pagrįstas ir projekto paraiškos vertinimą atlikę vertintojai nepažeidė nustatytų darbo procedūrų. Apie priimtą sprendimą atmesti projekto paraišką Agentūra raštu informuoja pareiškėją per 5 darbo dienas išsiųsdama jam informacinį raštą, kuriame nurodo projekto paraiškos atmetimo priežastis.

70. Agentūra tinkamumo skirti paramą vertinimo rezultatus įtraukia į SFMIS.

71. Informacija apie tinkamumo skirti paramą vertinimo etapą perėjusias projektų paraiškas skelbiama Agentūros interneto svetainėje www.nma.lt, nurodant pareiškėjo pavadinimą projekto pavadinimą, projekto paraiškos kodą ir prašomą paramos sumą, taip pat nurodomas bendras registruotų projektų paraiškų ir projektų paraiškų, perėjusių tinkamumo skirti paramą vertinimo etapą, skaičius.

72. Po projekto tinkamumo skirti paramą įvertinimo, pripažinus jį tinkamu finansuoti, atliekamas projekto naudos ir kokybės vertinimas.

XVII. PROJEKTŲ NAUDOS IR KOKYBĖS VERTINIMAS

73. Projektų naudos ir kokybės vertinimo etape atrenkami projektai, kurie iš tinkamų finansuoti projektų labiausiai atitinka prioritetinius bendruosius BPD priedo ir specifinius BPD priemonės „Vandens išteklių apsauga ir plėtra, žuvininkystė, žvejybos uosto įrengimai, žuvų perdirbimas, rinkodara ir žvejyba vidaus vandenyse“ veiklos srities „Akvakultūra“ arba „Žuvų perdirbimas ir rinkodara“ projektų atrankos kriterijus, duoda daugiausia naudos, efektyviausiai panaudoja paramos lėšas ir kurių įgyvendinimas yra geriausiai suplanuotas.

74. Vertinimą atlieka mažiausiai du Agentūros paskirti vertintojai. Jeigu dviejų vertintojų suteikti balai pagal atskirą vertinimo kriterijų skiriasi daugiau kaip 50 proc. visos kriterijui skiriamos maksimalios balų sumos, projektui vertinti Agentūra skiria trečią vertintoją.

75. Šiame vertinimo etape projektai vertinami balais. Didžiausia galima projektui skirti balų suma yra 100 balų.

76. Atlikdama projektų naudos ir kokybės vertinimą Agentūra pildo projektų naudos ir kokybės vertinimo lentelę:

76.1. Pagal veiklos sritį „Akvakultūra“:

Projekto paraiškos kodas: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta: Projekto trukmė:
Eil. Nr.	Vertinimo elementai	Maksimalus balų skaičius	Vertintojo suteikti balai
1.	Projekto rezultatų poreikio ir naudos pagrįstumas:	80
1.1	Investicijos į naujų žuvų rūšių15 Nauja žuvų rūšis – tai iki šiol akvakultūros įmonėje neauginta žuvų rūšis. veisimą ir auginimą	25
1.2	Įmonės, kurių pajamos iš akvakultūros sudaro ne mažiau kaip 60 proc.	15
1.3	Investicijos, kurios yra skirtos aplinkosauginių reikalavimų atitikčiai pagerinti (tam skirtos investicijos turi sudaryti ne mažiau kaip 40 proc. visų tinkamų finansuoti projekto išlaidų)	15
1.4	Prašoma parama mažesnė negu 60 proc. visų tinkamų finansuoti projekto išlaidų (už kiekvienus papildomus pareiškėjo nuosavo indėlio lėšų 5 procentus skiriamas 1 balas, bet iš viso ne daugiau kaip 5 balai)	5
1.5	Projektas teikia adekvačią naudą palyginti su sąnaudomis, kurių reikia planuojamiems (aiškiai apibrėžtiems) projekto rezultatams pasiekti	5
1.6	Projekto paraiškoje pagrįstas projekto rezultatų poreikis (kam ir kodėl būtini projekto rezultatai) (poreikis yra paremtas konkrečiai įvardyta problema, atskleistos problemos atsiradimo priežastys, taip pat pagrįstas teisės aktų nuostatomis ir (ar) tyrimais, statistika, nurodant konkrečius šaltinius)	5
1.7	Projekto paraiškoje aiškiai pagrįstas projekto rezultatų papildomas socialinis-ekonominis poveikis (atsižvelgiant į netiesioginius efektus)	5
1.8	Projekto įgyvendinimas turės teigiamą poveikį regionų išsivystymo skirtumų mažinimui (ypač probleminėse teritorijose ir Ignalinos regiono problemoms spręsti)	5
2.	Projekto veiklos sričių įgyvendinimo suplanavimas, jų organizavimas ir valdymas:	20
2.1	Projekto veiklos sritys aiškiai apibrėžtos, išdėstytos laike taip, kad būtų užtikrintas greitas lėšų panaudojimas	5
2.2	Pareiškėjas yra įgyvendinęs panašaus pobūdžio projektą anksčiau	5
2.3	Atlikta tinkama rizikos analizė (verslo plane apžvelgtos ir įvertintos prielaidos ir išankstinės sąlygos pradėti projektą)	5
2.4	Aiški projekto valdymo schema – aiškus funkcijų ir atsakomybės pasiskirstymas, įgyvendinant projektą	5
IŠ VISO:	100
VERTINTOJO REKOMENDACIJA:

76.2. Pagal veiklos sritį „Žuvų perdirbimas ir rinkodara“:

Projekto paraiškos kodas: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta: Projekto trukmė:
Eil. Nr.	Vertinimo elementai	Maksimalus balų skaičius	Vertintojo suteikti balai
1.	Projekto rezultatų poreikio ir naudos pagrįstumas:	80
1.1	Įmonės, kurių pajamos iš žuvų perdirbimo sudaro ne mažiau kaip 60 proc.	15
1.2	Įmonės, kurioms veterinariniams reikalavimams įgyvendinti buvo suteiktas pereinamasis laikotarpis iki 2006 m. gruodžio 31 d.	15
1.3	Mikro- ir mažos įmonės: – iki 5 darbuotojų – 15 balų; – nuo 6 iki 15 darbuotojų – 12 balų; – nuo 16 iki 30 darbuotojų – 8 balai; – nuo 31 iki 50 darbuotojų – 5 balai	15
1.4	Projektai, skirti pagerinti veterinarines ir sanitarines sąlygas (tam skirtos investicijos turi sudaryti ne mažiau kaip 60 proc. visų tinkamų finansuoti projekto išlaidų)	10
1.5	Prašoma parama mažesnė negu 60 proc. visų tinkamų finansuoti projekto išlaidų (už kiekvienus papildomus pareiškėjo nuosavo indėlio lėšų 5 procentus skiriamas 1 balas, bet iš viso ne daugiau kaip 5 balai)	5
1.6	Projektas teikia adekvačią naudą palyginti su sąnaudomis, kurių reikia planuojamiems (aiškiai apibrėžtiems) projekto rezultatams pasiekti	5
1.7	Projekto paraiškoje pagrįstas projekto rezultatų poreikis (kam ir kodėl būtini projekto rezultatai) (poreikis yra paremtas konkrečiai įvardyta problema, atskleistos problemos atsiradimo priežastys, taip pat pagrįstas teisės aktų nuostatomis ir (ar) tyrimais, statistika, nurodant konkrečius šaltinius)	5
1.8	Projekto paraiškoje aiškiai pagrįstas projekto rezultatų papildomas socialinis-ekonominis poveikis (atsižvelgiant į netiesioginius efektus)	5
1.9	Projekto įgyvendinimas turės teigiamą poveikį regionų išsivystymo skirtumų mažinimui (ypač probleminėse teritorijose ir Ignalinos regiono problemoms spręsti)	5
2.	Projekto veiklos sričių įgyvendinimo suplanavimas, jų organizavimas ir valdymas:	20
2.1	Projekto veiklos sritys aiškiai apibrėžtos, išdėstytos laike taip, kad būtų užtikrintas greitas lėšų panaudojimas	5
2.2	Pareiškėjas yra įgyvendinęs panašaus pobūdžio projektą anksčiau	5
2.3	Atlikta tinkama rizikos analizė (verslo plane apžvelgtos ir įvertintos prielaidos ir išankstinės sąlygos pradėti projektą)	5
2.4	Aiški projekto valdymo schema – aiškus funkcijų ir atsakomybės pasiskirstymas, įgyvendinant projektą	5
IŠ VISO:	100
VERTINTOJO REKOMENDACIJA:

77. Jei vertintojams kyla neaiškumų ar trūksta informacijos, pareiškėjo raštu prašoma per 10 darbo dienų pateikti paaiškinimus ar trūkstamą informaciją. Jei reikia, Agentūra gali nustatyti ir ilgesnį informacijos pateikimo terminą. Raštas laikomas įteiktu praėjus 2 darbo dienoms po jo išsiuntimo registruotu laišku. Pareiškėjui nepateikus trūkstamos informacijos arba jeigu pareiškėjo pateikta trūkstama informacija yra nepakankama, vertinimo metu mažinamas atitinkamo vertinimo kriterijaus balų skaičius.

78. Jei pagal visas tinkamumo skirti paramą vertinimo etapą perėjusias projektų paraiškas prašoma paramos suma yra ne didesnė nei šiam kvietimui skirta paramos suma, parama skiriama visiems projektams, kurie pripažįstami tinkamais gauti paramą. Tačiau jei pagal visas tinkamumo skirti paramą vertinimo etapą perėjusias projektų paraiškas prašoma paramos suma yra didesnė už šiam kvietimui skirtą paramos sumą parama skiriama daugiausia balų surinkusiems projektams.

79. Vertinimo rezultatus Agentūra įtraukia į SFMIS.

80. Informacija apie projektų naudos ir kokybės vertinimo etapą perėjusias projektų paraiškas skelbiama Agentūros interneto svetainėje www.nma.lt, nurodant pareiškėjo pavadinimą, projekto pavadinimą projekto paraiškos kodą ir prašomą paramos sumą taip pat nurodomas bendras registruotų projektų paraiškų ir projektų paraiškų, perėjusių projektų naudos ir kokybės vertinimo etapą skaičius.

XVIII. PROJEKTŲ PARAIŠKŲ TVIRTINIMAS IR PARAMOS SUTARČIŲ SUDARYMAS

81. Agentūra, įvertinusi projektų paraiškas, parengia visų pagal kvietimą teikti projektų paraiškas gautų projektų paraiškų vertinimo ataskaitą kurią sudaro projektų paraiškų vertinimo rezultatų suvestinė ir atskirų projektų paraiškų vertinimo ataskaitos, suteikia joms registracijos numerius ir teikia jas Žemės ūkio ministerijai, o ši – projektų atrankos komitetui, kuris, suderinus su Finansų ministerija, sudaromas Lietuvos Respublikos žemės ūkio ministro įsakymu. Žemės ūkio ministerijai pareikalavus, kartu su projektų paraiškų vertinimo ataskaita gali būti teikiamos projektų paraiškų ir prie jų pridedamų dokumentų kopijos, susirašinėjimo su pareiškėjais dokumentų kopijos, kita Žemės ūkio ministerijos prašoma informacija.

82. Projektų atrankos komitetas svarsto, kuriuos projektus finansuoti pagal Agentūros pateiktas projektų paraiškų vertinimo ataskaitas, socialinių-ekonominių partnerių, kitų institucijų atstovų bei ekspertų pateiktus argumentus ir informaciją ir priima rekomendacinio pobūdžio sprendimą dėl finansuotinų projektų.

83. Projektų atrankos komiteto posėdžiuose dalyvauja Finansų ministerijos ir kitų institucijų, kurių kompetencijos sričiai priskiriami svarstomi projektai, atstovai.

84. Projektų atrankos komiteto posėdžiai protokoluojami. Projektų atrankos komiteto protokolo nutariamoji dalis skelbiama Žemės ūkio ministerijos interneto svetainėje www.zum.lt ne vėliau kaip po 2 darbo dienų nuo jos pasirašymo.

85. Galutinį sprendimą dėl projekto finansavimo priima Žemės ūkio ministerija, vadovaudamasi Agentūros pateiktomis projektų paraiškų vertinimo ataskaitomis ir atsižvelgdama į projektų atrankos komiteto rekomendacijas. Žemės ūkio ministerija sprendimą dėl paramos skyrimo priima per kuo trumpesnį laiką, bet ne anksčiau nei per 3 darbo dienas po to, kai pasirašoma projektų atrankos komiteto posėdžio protokolo nutariamoji dalis. Galutinis sprendimas dėl paramos skyrimo tvirtinamas Žemės ūkio ministerijos valstybės sekretoriaus potvarkiu.

86. Žemės ūkio ministerija sprendimą dėl paramos projektui skyrimo įtraukia į SFMIS. Apie priimtą sprendimą Žemės ūkio ministerija informuoja Finansų ministeriją ir Agentūrą per 5 darbo dienas nuo sprendimo priėmimo dienos.

87. Agentūra informuoja pareiškėjus raštu per 5 darbo dienas, kai ji gauna ir užregistruoja Žemės ūkio ministerijos sprendimą.

88. Žemės ūkio ministerija ir Agentūra interneto svetainėse (Žemės ūkio ministerijos – www.zum.lt, Agentūros – www.nma.lt) skelbia informaciją apie priimtus sprendimus skirti paramą, nurodant pareiškėjo pavadinimą projekto pavadinimą, projekto paraiškos kodą ir skirtą paramos sumą.

89. Gavusi ir užregistravusi Žemės ūkio ministerijos sprendimą skirti paramą Agentūra pagal pavyzdinę paramos sutarties formą kuri patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436 „Dėl paramos teikimo projektams, pagal kuriuos įgyvendinamos Lietuvos 2004–2006 metų bendrojo programavimo dokumento kaimo plėtros ir žuvininkystės prioriteto priemonės, pavyzdinės sutarties, mokėjimo prašymo ir projekto įgyvendinimo ataskaitos formų patvirtinimo“ (Žin., 2004, Nr. 118-4402; 2005, Nr. 149-5443) ir skelbiama Agentūros interneto svetainėje www.nma.lt. parengia, suderina su pareiškėju ir išsiunčia jam suderintą paramos sutarties projektą bei nurodo pasiūlymo pasirašyti paramos sutartį galiojimo terminą. Pasiūlymo pasirašyti paramos sutartį galiojimo terminas negali būti ilgesnis nei 10 darbo dienų, jei pasirašančiosios šalys nenurodo svarbių priežasčių pratęsti šį terminą.

90. Pareiškėjui per nustatytą terminą nepasirašius paramos sutarties, pasiūlymas pasirašyti paramos sutartį netenka galios, ir parama projektui neskiriama. Jei pareiškėjas per nustatytą terminą paramos sutarties nepasirašo, Agentūra apie tai informuoja Žemės ūkio ministeriją ir siūlo jai paskirti pagal kvietimą teikti projektų paraiškas nepanaudotas lėšas eilės tvarka geriausiai įvertintiems projektams arba skirti likusias lėšas pagal kitą kvietimą teikti projektų paraiškas teikiamiems projektams.

91. Jei nusprendžiama neskirti paramos projektui įgyvendinti, Agentūra, nurodydama tokio sprendimo priežastis, informuoja pareiškėjus per 5 darbo dienas, kai ji gauna ir užregistruoja Žemės ūkio ministerijos sprendimą.

92. Projekto vykdytojas, prieš pasirašydamas paramos sutartį, paramos lėšoms privalo atsidaryti atskirą sąskaitą banke.

93. Pareiškėjas, pasirašęs paramos sutartį, tampa projekto vykdytoju.

94. Paramos sutartys su projektų vykdytojais gali būti sudaromos iki 2006 m. gruodžio 31 d.

95. Paramos sutartyje nurodoma skiriama paramos suma ir lyginamoji paramos dalis. Skiriamos paramos suma paramos sutartyje nurodoma kaip galima didžiausia paramos suma, kuri gali būti išmokėta projekto vykdytojui, jeigu jis įvykdys visus paramos sutartyje nustatytus įsipareigojimus ir tinkamai atsiskaitys už gautas paramos lėšas.

96. Paramos sutartyje arba jos prieduose nurodomos visos paramos teikimo sąlygos: planuojami kiekybiniai rezultatai, nustatytų biudžeto išlaidų kategorijų laikymasis, nustatytų projekto įgyvendinimo planų laikymasis, informavimo apie gautą paramą ir viešinimo priemonių vykdymas, reikalavimai dėl projekto įgyvendinimo dokumentų pateikimo paramą administruojančioms institucijoms ir jų saugojimo, informacijos teikimo tikrinančioms institucijoms ir kitos.

97. Prie paramos sutarties pridedama:

97.1. nustatytų tinkamų finansuoti projekto išlaidų sąrašas, kuriame nurodoma kiekvienos finansuojamos išlaidų kategorijos suma. Projekto išlaidų sąrašas pateikiamas mėnesio tikslumu;

97.2. mėnesio tikslumu detalizuotas projekto įgyvendinimo tvarkaraštis ir darbų, paslaugų bei prekių pirkimų tvarkaraštis ir kiti paramos sutarties priedai.

98. Pasirašydamas paramos sutartį, projekto vykdytojas įsipareigoja 5 (penkerius) metus nuo paramos sutarties pasirašymo dienos nekeisti savo veiklos, kuriai yra suteikiama parama, pobūdžio, nekeisti nuosavybės formos, jokiu būdu neparduoti ir neperleisti turto, kuriam įsigyti yra skiriama parama.

99. Pasirašius paramos sutartį, jokie su Agentūra raštu nesuderinti nukrypimai nuo planuoto projekto įgyvendinimo, keičiantys projekto apimtį ar išlaidas, pratęsiantys projekto įgyvendinimo laikotarpį ar kitaip keičiantys projekto įgyvendinimą ar paramos sutartyje nustatytus projekto vykdytojo įsipareigojimus, nėra leidžiami. Projekto vykdytojas privalo raštu informuoti Agentūrą apie visus numatomus pakeitimus, susijusius su paramos sutartimi ir projekto įgyvendinimu.

100. Projekto vykdytojas turi apdrausti turtą kuriam įsigyti ar sukurti buvo naudota parama, maksimaliu turto atkuriamosios vertės draudimu nuo visų galimų rizikos atvejų projekto įgyvendinimo laikotarpiu. Jei projektui įgyvendinti sudaroma sutartis su rangovu pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102), projekto vykdytojas turi įpareigoti rangovą savo lėšomis apdrausti turtą, kuriam sukurti buvo naudota parama, maksimaliu turto atkuriamosios vertės draudimu nuo visų galimų rizikos atvejų, nuo kurių draudžia rangovo pasirinkta draudimo bendrovė, ne trumpesniam kaip projekto įgyvendinimo laikotarpiui. Projekto vykdytojo ir rangovo sutartyje turi būti nustatyta, kad įvykus draudiminiam įvykiui, dėl kurio turtas, nurodytas šiame punkte, yra sunaikinamas ar sugadinamas, rangovas privalo atlikti visus sutartyje numatytus darbus.

101. Informaciją apie sudarytas paramos sutartis Agentūra įtraukia į SFMIS. Informacija apie pasirašytas paramos sutartis skelbiama Agentūros interneto svetainėje www.nma.lt, nurodant projekto vykdytojo pavadinimą, projekto pavadinimą, projekto kodą, trumpą projekto aprašymą ir skirtą paramos sumą.

XIX. SKUNDŲ NAGRINĖJIMAS

102. Pareiškėjai ar projektų vykdytojai turi teisę apskųsti Agentūros, Žemės ūkio ministerijos, Finansų ministerijos veiksmus arba neveikimą, susijusius su projekto paraiškos vertinimu, atranka, sprendimo dėl paramos skyrimo priėmimu ir projekto įgyvendinimu.

103. Agentūros veiksmus arba neveikimą, susijusius su projekto paraiškos vertinimu ir atranka, pareiškėjas gali apskųsti Žemės ūkio ministerijai raštu per 10 darbo dienų nuo tos dienos, kai jis sužinojo ar turėjo sužinoti apie tokius Agentūros veiksmus. Žemės ūkio ministerija, gavusi pareiškėjo skundą, per 20 darbo dienų nuo jo užregistravimo dienos išnagrinėja skunde pateiktus argumentus ir priima sprendimą, ar jie pagrįsti, atsižvelgdama į paraiškos registravimo ir vertinimo dokumentus. Jei Žemės ūkio ministerija nusprendžia, kad Agentūros veiksmai buvo teisėti ir pagrįsti, ji apie tai informuoja pareiškėją per 5 darbo dienas nuo sprendimo dėl pareiškėjo skundo priėmimo dienos, nurodydama sprendimo motyvus. Jei Žemės ūkio ministerija nusprendžia, kad yra pagrindo manyti, kad Agentūros veiksmai yra nepagrįsti, ji įpareigoja Agentūrą pakartoti vertinimo procedūrą arba atlikti kitus veiksmus. Tokiu atveju Žemės ūkio ministerija nustato terminą, per kurį vertinimo procedūra turi būti pakartota arba atlikti kiti veiksmai, ir apie priimtą sprendimą informuoja pareiškėją per 5 darbo dienas nuo sprendimo dėl pareiškėjo skundo priėmimo dienos.

104. Žemės ūkio ministerijos veiksmus arba neveikimą, susijusius su projekto paraiškos atranka ir sprendimo dėl paramos skyrimo priėmimu, pareiškėjas gali apskųsti Finansų ministerijai per 10 darbo dienų nuo tos dienos, kai jis sužinojo ar turėjo sužinoti apie tokius Žemės ūkio ministerijos veiksmus arba neveikimą. Finansų ministerija pareiškėjo skundą apsvarsto ir priima sprendimą per 20 darbo dienų nuo jo užregistravimo dienos. Finansų ministerija gali nuspręsti pratęsti šį terminą, jei skundui nagrinėti reikia gauti papildomos informacijos. Nusprendusi, kad skundas yra nepagrįstas, Finansų ministerija informuoja apie tai pareiškėją per 5 darbo dienas nuo sprendimo dėl pareiškėjo skundo priėmimo dienos, nurodydama sprendimo motyvus. Nusprendusi, kad skundas yra pagrįstas, Finansų ministerija nustato, kokius veiksmus Žemės ūkio ministerija turi atlikti, nustato jų atlikimo terminus ir apie tai per 5 darbo dienas nuo sprendimo dėl pareiškėjo skundo priėmimo dienos informuoja pareiškėją.

105. Projekto vykdytojas turi teisę apskųsti Žemės ūkio ministerijai Agentūros veiksmus ar neveikimą, susijusius su jo įgyvendinamu projektu, per 10 darbo dienų nuo tos dienos, kai jis sužinojo ar turėjo sužinoti apie tokius Agentūros veiksmus ar neveikimą. Žemės ūkio ministerija, gavusi projekto vykdytojo skundą, per 10 darbo dienų nuo skundo užregistravimo dienos išnagrinėja skunde pateiktus argumentus ir priima sprendimą, ar jie pagrįsti. Žemės ūkio ministerija gali nuspręsti pratęsti šį terminą, jei skundui nagrinėti reikia gauti papildomos informacijos. Nusprendusi, kad skundas yra nepagrįstas, Žemės ūkio ministerija per 5 darbo dienas nuo sprendimo priėmimo apie šį sprendimą informuoja projekto vykdytoją, nurodydama sprendimo motyvus. Jei Žemės ūkio ministerija nusprendžia, kad skundas yra pagrįstas, ji paveda Agentūrai imtis Žemės ūkio ministerijos siūlomų veiksmų, nustato veiksmų atlikimo terminus ir informuoja apie tai projekto vykdytoją per 5 darbo dienas nuo sprendimo dėl projekto vykdytojo skundo priėmimo dienos.

106. Projekto vykdytojas turi teisę apskųsti Finansų ministerijai Žemės ūkio ministerijos veiksmus ar neveikimą, susijusius su jo įgyvendinamu projektu, per 10 darbo dienų nuo tos dienos, kai jis sužinojo ar turėjo sužinoti apie tokius Žemės ūkio ministerijos veiksmus ar neveikimą. Finansų ministerija, gavusi projekto vykdytojo skundą, per 10 darbo dienų nuo skundo užregistravimo dienos išnagrinėja skunde pateiktus argumentus ir nustato, ar jie pagrįsti. Finansų ministerija gali nuspręsti pratęsti šį terminą, jei skundui nagrinėti reikia gauti papildomos informacijos. Nusprendusi, kad skundas nėra pagrįstas, Finansų ministerija per 5 darbo dienas nuo sprendimo priėmimo apie tai informuoja projekto vykdytoją, nurodydama sprendimo motyvus. Jei Finansų ministerija nusprendžia, kad skundas yra pagrįstas, ji paveda Žemės ūkio ministerijai imtis Finansų ministerijos siūlomų veiksmų, nustato veiksmų atlikimo terminus ir informuoja apie tai projekto vykdytoją per 5 darbo dienas nuo sprendimo dėl projekto vykdytojo skundo priėmimo dienos.

107. Pareiškėjas ar projekto vykdytojas, nesutikdamas su Agentūros, Žemės ūkio ministerijos ar Finansų ministerijos sprendimais ar veiksmais, gali kreiptis į teismą Lietuvos Respublikos įstatymuose nustatyta tvarka.

XX. PIRKIMŲ PROCEDŪROS

108. Projekto vykdytojas, kuris pagal Lietuvos Respublikos viešųjų pirkimų įstatymą yra perkančioji organizacija, vykdydamas prekių, paslaugų ar darbų pirkimus privalo vadovautis minėto įstatymo nuostatomis.

109. Projekto vykdytojas, numatantis organizuoti viešuosius pirkimus (išskyrus pirkimus, vykdomus taikant įprastą komercinę praktiką), atsižvelgdamas į preliminarų viešųjų pirkimų organizavimo grafiką ir į Agentūrai numatytus tokios informacijos nagrinėjimo terminus, turi iš anksto pateikti Agentūrai ir suderinti su ja tokią informaciją:

109.1. pasirinktą viešojo pirkimo procedūrą ir motyvus dėl tokios procedūros pasirinkimo;

109.2. viešojo pirkimo skelbimo turinį ir pirkimo dokumentus.

110. Įvykdęs viešojo pirkimo procedūrą, projekto vykdytojas privalo pateikti Agentūrai informaciją apie pirkimo procedūros rezultatus ir suderinti su ja viešojo pirkimo-pardavimo sutarties projektą.

111. Agentūra per 15 darbo dienų po to, kai buvo gauta Gairių 109 punkte nurodyta informacija, pritaria arba nepritaria projekto vykdytojo parengtiems dokumentams. Jeigu projekto vykdytojo parengti dokumentai atmetami, Agentūra raštu paaiškina atmetimo motyvus ir pateikia pasiūlymus, kaip turi būti pašalinti trūkumai.

112. Projekto vykdytojas gali pradėti vykdyti viešųjų pirkimų procedūras dar iki pateikdamas projekto paraišką finansuoti projektą. Jei tokį projektą nusprendžiama finansuoti, Agentūra patikrina, ar buvo tinkamai laikomasi viešųjų pirkimų procedūrų.

113. Projekto vykdytojas, kuriam netaikomos Lietuvos Respublikos viešųjų pirkimų įstatymo nuostatos, siekdamas, kad patirtos išlaidos būtų laikomos tinkamomis finansuoti, prekių, paslaugų ar darbų pirkimus privalo organizuoti vadovaudamasis Projekto vykdytojo ir (arba) partnerio, pretenduojančio gauti paramą iš Europos Sąjungos struktūrinių fondų pagal Lietuvos 2004–2006 m. bendrojo programavimo dokumento Kaimo plėtros ir žuvininkystės prioriteto priemones, prekių, paslaugų ar darbų pirkimo taisyklėmis, patvirtintomis Lietuvos Respublikos žemės ūkio ministro 2004 m. spalio 5 d. įsakymu Nr. 3D-543 (Žin., 2004, Nr. 151-5512).

XXI. PROJEKTO IŠLAIDŲ APMOKĖJIMO BŪDAI

114. Projekto išlaidos gali būti apmokamos dviem būdais: kompensavimo be avanso mokėjimo ir (arba) sąskaitų apmokėjimo.

115. Projekto išlaidų apmokėjimo būdus, rengdama paramos sutartį, nustato Agentūra, vadovaudamasi Gairių 116 ir 117 punktuose nustatytais kriterijais.

116. Kompensavimo be avanso mokėjimo būdas turi būti taikomas privačių juridinių asmenų įgyvendinamiems projektams finansuoti bei išlaidoms, patirtoms iki paramos sutarties pasirašymo dienos, kompensuoti, išskyrus Gairių 117 punkte numatytus atvejus. Kompensavimo be avanso mokėjimo būdas taip pat gali būti taikomas viešųjų juridinių asmenų įgyvendinamiems projektams ar projekto išlaidų daliai finansuoti:

116.1. projekto vykdytojas pradeda įgyvendinti projektą iš nuosavų lėšų ir paramos sutartyje nustatytu periodiškumu teikia Agentūrai mokėjimo prašymus, kuriuose deklaruoja patirtas ir apmokėtas išlaidas, pridėdamas išlaidas pateisinančių ir išlaidų apmokėjimą įrodančių dokumentų kopijas;

116.2. Agentūros Finansų ir apskaitos departamento Mokėjimo prašymų skyrius, vadovaudamasis Taisyklių 136–158 punktais, per 60 kalendorinių dienų laikotarpį nuo tinkamo mokėjimo prašymo gavimo dienos nustato mokėjimo prašyme deklaruojamų išlaidų tinkamumą finansuoti ir teikia Žemės ūkio ministerijai paraišką dėl lėšų pervedimo projekto vykdytojui;

116.3. Žemės ūkio ministerija, vadovaudamasi Taisyklių 159–168 punktais, tikrina bei tvirtina paraišką dėl lėšų pervedimo projekto vykdytojui, pagal ją rengia ir teikia mokėjimo paraišką valstybės iždui apmokėti. Valstybės iždas perveda paramos sumą projekto vykdytojui;

116.4. projekto įgyvendinimo išlaidos kompensuojamos pagal projekto vykdytojo teikiamus mokėjimo prašymus iki 95 procentų projektui įgyvendinti skirtos paramos lėšų sumos. Likusi suma kompensuojama tik tada, kai projekto vykdytojas pateikia galutinį mokėjimo prašymą ir galutinę projekto ataskaitą.

117. Viešųjų ir privačių juridinių asmenų, kurie yra perkančiosios organizacijos pagal Lietuvos Respublikos viešųjų pirkinių įstatymą, įgyvendinamiems projektams ar projektų daliai, sudarančiai daugiau nei 50 procentų visų tinkamų finansuoti projekto išlaidų, kuriems įgyvendinti projekto vykdytojas sudaro darbų, paslaugų teikimo arba prekių tiekimo sutartis su rangovais, paslaugų teikėjais arba prekių tiekėjais, atrinktais vadovaujantis Lietuvos Respublikos viešųjų pirkimų įstatymu, finansuoti gali būti taikomas nuolatinio rangovų, prekių tiekėjų ir paslaugų teikėjų pateiktų sąskaitų apmokėjimo būdas:

117.1. projekto vykdytojas turi patikrinti kiekvieną rangovo, paslaugų teikėjo ar prekių tiekėjo pateiktą sąskaitą, jos atitiktį rangos, paslaugų teikimo ar prekių tiekimo sutarties sąlygoms, patikrinti ir priimti atliktus darbus, suteiktas paslaugas ar patiektas prekes (išskyrus išankstinio apmokėjimo sąskaitą) ir, pasirašęs sąskaitą, kaip tinkamą apmokėti, kartu su kitais reikalaujamais dokumentais pateikti ją Agentūrai paramos sutartyje nustatytu periodiškumu, bet likus ne mažiau kaip 45 dienoms iki sąskaitoje nurodyto apmokėjimo termino;

117.2. rangovo, paslaugų teikėjo ar prekių tiekėjo pateikta sąskaita projekto vykdytojui dėl išankstinio apmokėjimo gali būti laikoma tinkamomis finansuoti išlaidomis, jei kartu yra pateikta banko garantija arba laidavimo draudimo sutartis dėl išrašytos sąskaitos sumos ir Agentūra yra įsitikinusi, kad:

117.2.1. rangos, paslaugų teikimo ar prekių tiekimo sutartys yra sudarytos vadovaujantis Viešųjų pirkimų įstatymo nuostatomis ir apie atliekamus pirkimus informuota Viešųjų pirkimų tarnyba prie Lietuvos Respublikos Vyriausybės;

117.2.2. rangovo, paslaugų teikėjo ar prekių tiekėjo pateikta sąskaita atitinka rangos, prekių tiekimo ar paslaugų teikimo sutarties sąlygas;

117.3. Agentūros Finansų ir apskaitos departamento Mokėjimo prašymų skyrius, vadovaudamasis Taisyklių 136–158 punktais, per 30 kalendorinių dienų nuo tinkamo mokėjimo prašymo gavimo dienos patikrina mokėjimo prašyme nurodytų išlaidų tinkamumą finansuoti, pateiktos sąskaitos atitiktį Gairių 117.2 punkte nustatytiems reikalavimams, projekto finansavimo planui ir rengia bei teikia paraišką Žemės ūkio ministerijai dėl lėšų pervedimo projekto vykdytojui;

117.4. Žemės ūkio ministerija, vadovaudamasi Taisyklių 159–168 punktais, tikrina ir tvirtina paraišką dėl lėšų pervedimo projekto vykdytojui, pagal ją rengia ir teikia mokėjimo paraišką valstybės iždui apmokėti;

117.5. projekto vykdytojas, gavęs paramos lėšas, privalo per 5 darbo dienas išmokėti šias lėšas rangovui, paslaugų teikėjui arba prekių tiekėjui ir išsiųsti Agentūrai pranešimą apie apmokėjimą, pridėjęs išlaidų apmokėjimą įrodančių dokumentų kopijas;

117.6. Agentūra, gavusi projekto vykdytojo pranešimą apie lėšų išmokėjimą rangovui, paslaugų teikėjui arba prekių tiekėjui, patikrina išlaidų apmokėjimą įrodančių dokumentų kopijas;

117.7. galutinį mokėjimo prašymą projekto vykdytojas turi pateikti Agentūrai ne vėliau kaip iki 2008 m. rugsėjo 1 d. Projekto vykdytojas galutinę projekto įgyvendinimo ataskaitą Agentūrai turi pateikti per du mėnesius nuo paskutinio lėšų pervedimo rangovui, paslaugų teikėjui ar prekių tiekėjui.

118. Jeigu projekto vykdytojas, kuriam turi būti taikomas sąskaitų apmokėjimo būdas, iki paramos sutarties pasirašymo patyrė ir iš nuosavo indėlio lėšų apmokėjo tinkamas finansuoti projekto išlaidas, iki paramos sutarties pasirašymo dienos patirtoms ir apmokėtoms tinkamoms finansuoti išlaidoms apmokėti iš paramos lėšų taikomas kompensavimo be avanso mokėjimo būdas, kompensuojant išlaidas proporcingai paramos sutartyje nustatytam nuosavo indėlio ir paramos lėšų santykiui, o po paramos sutarties pasirašymo patirtos tinkamos finansuoti išlaidos apmokamos taikant sąskaitų apmokėjimo būdą.

XXII. MOKĖJIMO PRAŠYMO PATEIKIMAS

119. Mokėjimo prašymo forma patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436 ir pateikiama Agentūros interneto svetainėje www.nma.lt. Joje išvardyti reikiami pridėti dokumentai.

120. Teikdamas mokėjimo prašymą, projekto vykdytojas turi įsitikinti, kad mokėjimo prašymo visi privalomi laukai užpildyti, pridėti visi privalomi priedai.

121. Projekto vykdytojas mokėjimo prašymą turi pateikti užpildytą lietuvių kalba. Kita kalba užpildyti mokėjimo prašymai nepriimami.

122. Mokėjimo prašymus kartu su privalomais priedais iš projektų vykdytojų priima ir registruoja Agentūros Kontrolės departamento teritoriniai skyriai Gairių 37 punkte nurodytais adresais pagal projekto vykdytojo buveinės vietą.

123. Mokėjimo prašymai gali būti įteikti projekto vykdytojo (juridinio asmens) vadovo ar jo įgalioto asmens, taip pat mokėjimo prašymai gali būti atsiųsti registruotu laišku arba įteikti pašto kurjerio. Kitais būdais (pvz., faksu arba elektroniniu paštu) arba kitais adresais pristatyti mokėjimo prašymai nenagrinėjami. Projekto vykdytojas turi pateikti vieną mokėjimo prašymo originalą, ant kurio aiškiai nurodoma „Originalas“, ir mokėjimo prašymo, taip pat ataskaitinio laikotarpio išlaidas pateisinančių bei išlaidų apmokėjimą įrodančių dokumentų kopijas, ant kurių nurodoma „Kopija“.

124. Kiekvienas mokėjimo prašymo ir pridedamų dokumentų kopijos lapas turi būti patvirtintas projekto vykdytojo (juridinio asmens) vadovo ar jo įgalioto asmens parašu ir spaudu, nurodant, kad kopija tikra. Pasirašydamas kiekvieną dokumentų kopijos lapą, projekto vykdytojas prisiima atsakomybę už kopijos duomenų atitikimą originalui.

125. Visos projekto išlaidos turi būti patvirtintos apskaitos dokumentais, turinčiais visus Lietuvos Respublikos buhalterinės apskaitos įstatymo (Žin., 2001, Nr. 99-3515) 13 straipsnyje nustatytus apskaitos dokumentų rekvizitus.

126. Tarpiniuose ir galutiniame mokėjimo prašymuose projekto vykdytojas privalo deklaruoti visas patirtas tinkamas finansuoti išlaidas nuo projekto įgyvendinimo pradžios ir per atsiskaitomąjį laikotarpį. Kiekviename mokėjimo prašyme deklaruota tinkamų finansuoti išlaidų suma apmokama taip, kad būtų išlaikytas paramos sutartyje nustatytas paramos ir nuosavų lėšų santykis.

127. Gauti mokėjimo prašymai registruojami SFMIS.

128. Mokėjimo prašymų pateikimo terminai nustatomi paramos sutartyje.

129. Jeigu projekto vykdytojas dėl objektyvių priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti prašymą dėl termino pratęsimo. Sprendimą dėl termino pratęsimo priima Agentūra, atsižvelgdama į prašyme išdėstytus argumentus. Priėmus sprendimą atidėti mokėjimo prašymo pateikimo terminą, keičiama paramos sutartis.

130. Mokėjimo prašymą pateikus pavėluotai, projekto vykdytojas turi raštu Agentūrai paaiškinti vėlavimo priežastis ir pateikti pateisinamus dokumentus. Agentūrai nusprendus, kad vėlavimo priežastys buvo objektyvios ir pateisinančios, mokėjimo prašymas užregistruojamas ir perduodamas mokėjimo prašymų tikrinimą atlikti įgaliotiems Agentūros darbuotojams. Kitu atveju mokėjimo prašymas atmetamas. Jeigu laiškas su mokėjimo prašymu įteiktas paštui iki paskutinės nustatyto termino dienos dvidešimt ketvirtos valandos nulis minučių, terminas nelaikomas praleistu.

131. Klausimai dėl mokėjimo prašymų gali būti pateikiami elektroniniu paštu info@nma.lt arba faksu (8 5)252 69 45.

XXIII. MOKĖJIMO PRAŠYMO TIKRINIMAS, VERTINIMAS IR TVIRTINIMAS

132. Mokėjimo prašymus tikrina ir tvirtina Agentūros darbuotojai.

133. Užregistravus mokėjimo prašymą, Agentūros teritoriniame skyriuje patikrinama, ar mokėjimo prašymas:

133.1. pateiktas laiku;

133.2. užpildytas lietuvių kalba;

133.3. užpildyti visi privalomi laukai;

133.4. pasirašytas įgaliotų asmenų;

133.5. turi visus privalomus priedus.

134. Jeigu nors vieną iš Gairių 133.1–133.5 punktuose pateiktų tikrinimo elementų Agentūra įvertina neigiamai, ji paprašo projekto vykdytojo per 10 kalendorinių dienų ištaisyti mokėjimo prašymo trūkumus. Atsižvelgiant į trūkstamos informacijos ar dokumentų specifiką, gali būti nustatomas ir ilgesnis terminas. Jei projekto vykdytojas per Agentūros nustatytą terminą neištaiso trūkumų, Agentūra mokėjimo prašymą atmeta, nurodydama atmetimo priežastis. Pašalinęs nurodytus trūkumus, projekto vykdytojas mokėjimo prašymą gali pateikti pakartotinai.

135. Jeigu visus iš Gairių 133.1–133.5 punktuose pateiktų tikrinimo elementų Agentūra įvertina teigiamai, mokėjimo prašymas laikomas tinkamu ir perduodamas išlaidų tinkamumo finansuoti tikrinimą atlikti įgaliotiems Agentūros darbuotojams.

136. Agentūros Finansų ir apskaitos departamento Mokėjimo prašymų skyrius tikrina mokėjimo prašyme nurodomų patirtų išlaidų tinkamumą finansuoti ir pateikia paraišką Žemės ūkio ministerijai dėl lėšų pervedimo projekto vykdytojui per 30 (kai taikomas sąskaitų apmokėjimo būdas) arba per 60 (kai taikomas kompensavimo be avanso mokėjimo) kalendorinių dienų nuo tinkamo mokėjimo prašymo užregistravimo Agentūros Finansų ir apskaitos departamento Mokėjimo prašymų skyriuje dienos.

137. Jeigu Agentūros Finansų ir apskaitos departamento Mokėjimo prašymų skyrius negali įvertinti išlaidų tinkamumo finansuoti dėl to, kad pateikta ne visa informacija, pavyzdžiui, pridėtos ne visos patirtas išlaidas pateisinančių ir (arba) išlaidų apmokėjimą įrodančių dokumentų kopijos, ir (arba) išlaidų tinkamumui finansuoti įvertinti būtina patikra projekto įgyvendinimo vietoje, ji paprašo projekto vykdytojo pateikti trūkstamą informaciją ir (arba) atlieka patikrą vietoje, arba patvirtina tinkama finansuoti tik tą išlaidų sumą, dėl kurios projektų vykdytojas pateikė išlaidas pateisinančių ir (arba) išlaidų apmokėjimą įrodančių dokumentų kopijas. Likusi išlaidų dalis nekompensuojama, ir apie tai Agentūra informuoja projekto vykdytoją. Jeigu nebuvo laiku pateikti būtini išlaidas pateisinantys ir (arba) išlaidų apmokėjimą įrodantys dokumentai, išlaidos gali būti pripažintos tinkamomis finansuoti projekto vykdytojui pateikus kitus mokėjimo prašymus ir pridėjus reikiamų išlaidas pateisinančių ir išlaidų apmokėjimą įrodančių dokumentų kopijas.

138. Mokėjimo prašymą Agentūroje tikrina ne mažiau kaip du Agentūros darbuotojai, iš kurių vienas pildo mokėjimo prašymo tikrinimo ir tvirtinimo lapą. Kitas Agentūros darbuotojas patikrina mokėjimo prašymą mokėjimo prašymo tikrinimo ir tvirtinimo lape įrašytą informaciją pasirašo ir perduoda jį mokėjimo prašymus įgaliotam tvirtinti Agentūros darbuotojui.

139. Tikrinant mokėjimo prašymą nustatoma, kokia paramos suma bus mokama projekto vykdytojui.

140. Teikiant galutinį mokėjimo prašymą, pateikiama galutinė projekto įgyvendinimo ataskaita, kuri yra siunčiama į Agentūros Administravimo ir analizės skyrių. Taikant sąskaitų apmokėjimo būdą projekto vykdytojas galutinę projekto įgyvendinimo ataskaitą turi pateikti Agentūrai per du mėnesius nuo paskutinio lėšų pervedimo rangovui, paslaugų teikėjui ar prekių tiekėjui.

141. Įgaliotam Agentūros darbuotojui patvirtinus mokėjimo prašymą, Agentūra mokėjimo prašymų tikrinimo ir tvirtinimo rezultatus ir datas įtraukia į SFMIS. Remdamasi patvirtintų mokėjimo prašymų tikrinimo ir tvirtinimo lapu ir SFMIS duomenimis, Agentūra rengia paraišką Žemės ūkio ministerijai dėl lėšų pervedimo projekto vykdytojui.

XXIV. PROJEKTŲ PATIKRA VIETOJE

142. Projekto patikrą vietoje atlieka Agentūros Kontrolės departamento darbuotojai mažiausiai vieną kartą per projekto įgyvendinimo laikotarpį. Jos metu tikrinami projekto paraiškoje, mokėjimo prašyme, projekto įgyvendinimo ataskaitoje bei jų prieduose pateikti duomenys.

143. Patikra vietoje neturi trukdyti įgyvendinti projekto. Patikros vietoje tikslas ir tikrinimo elementai apibrėžiami patikros vietoje lape. Agentūra gali tikrinti pareiškėjo ar projekto vykdytojo ūkinę veiklą tik tiek, kiek ji yra susijusi su tikrinamo projekto įgyvendinimu.

144. Patikras vietose Agentūra atlieka pagal metinį planą, kurį ji peržiūri ir atnaujina kas 3 mėnesius, atsižvelgdama į kiekvieno projekto įgyvendinimo eigą ir nustatytus projekto įgyvendinimo sunkumus.

145. Neplanines patikras vietose Agentūra atlieka įtarusi, kad pareiškėjo ar projekto vykdytojo teikiama informacija yra netiksli, neišsami arba klaidinanti.

146. Apie patikrą vietoje pareiškėjas ar projekto vykdytojas informuojamas raštu (faksu arba registruotu laišku) likus ne mažiau kaip 5 darbo dienoms iki patikros vietoje atlikimo. Siunčiamame rašte Agentūra nurodo:

146.1. patikros vietoje datą;

146.2. patikrą vietoje atliksiančio (-ių) darbuotojo (-ų) vardą, pavardę ir duomenis ryšiams palaikyti;

146.3. numatomą patikros vietoje apimtį;

146.4. pareiškėjo ar projekto vykdytojo atstovus, kurie turėtų dalyvauti patikros atlikimo metu;

146.5. projekto įgyvendinimo dokumentus, kuriuos pareiškėjas ar projekto vykdytojas privalės pateikti patikrą vietoje atliekantiems darbuotojams.

147. Jei išankstinis informavimas apie patikrą vietoje gali turėti neigiamos įtakos patikros vietoje rezultatams, Agentūra patikrą vietoje gali atlikti, prieš tai iš anksto neinformavusi pareiškėjo ar projekto vykdytojo.

148. Atlikdamas patikrą vietoje, Agentūros darbuotojas pildo patikros vietoje lapą.

149. Patikros vietoje metu tikrinama, ar:

149.1. projekto paraiškoje, mokėjimo prašymuose ir projekto įgyvendinimo ataskaitose nurodyta informacija yra teisinga;

149.2. kartu su mokėjimo prašymais teiktos išlaidas pateisinančių ir išlaidų apmokėjimą įrodančių dokumentų kopijos atitinka šių dokumentų originalus;

149.3. atlikti darbai, suteiktos paslaugos ir įsigytos prekės, už kurias projekto vykdytojas atsiskaitė Agentūrai;

149.4. nepasikeitė duomenys, turintys įtakos nustatant paramos poreikį;

149.5. nėra padaryta ES ir nacionalinių teisės aktų pažeidimų projekto vykdytojui naudojant paramos lėšas;

149.6. projekto vykdytojas įgyvendina projektui skirtos paramos viešumo ir informavimo priemones, nurodytas Gairių XXVII skyriuje;

149.7. projekto vykdytojas atskirai tvarko projekto apskaitą;

149.8. projekto vykdytojas laikosi specialiųjų paramos sutarties sąlygų (jei jos yra nustatytos).

150. Kitus patikros vietoje tikrinimo elementus Agentūra nustato rengdama patikros vietoje lapą ir atsižvelgdama į BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sričių „Akvakultūra“ ir „Žuvų perdirbimas ir rinkodara“ pobūdį.

151. Atlikęs patikrą vietoje, Agentūros darbuotojas parengia patikros vietoje ataskaitą. Joje pateikia patikros vietoje rezultatus, išvadas ir rekomendacijas dėl tolesnio projekto įgyvendinimo, prireikus nustato privalomus projekto vykdytojui nurodymus ir siūlymus dėl tolesnių Agentūros veiksmų.

152. Patikros vietoje metu nustačiusi neesminių neatitikimų, kurie nepažeidžia paramos sutarties ir gali būti ištaisyti projekto vykdytojo, Agentūra suformuluoja reikalavimus projekto vykdytojui ir nustato terminus jiems įvykdyti. Apie reikalavimus ir jų įvykdymo terminus Agentūra raštu informuoja projekto vykdytoją. Apie reikalavimų įvykdymą projekto vykdytojas privalo pranešti Agentūrai pateikdamas projekto įgyvendinimo ataskaitą jei Agentūra nenurodo kitaip.

153. Nustačius paramos sutarties pažeidimų, Agentūra sustabdo projekto vykdytojo mokėjimo prašymų nagrinėjimą, apie nustatytus paramos sutarties pažeidimus informuoja Žemės ūkio ministeriją ir prašo sustabdyti paramos lėšų išmokėjimą kol projekto vykdytojas pašalins nustatytus pažeidimus. Paramos lėšų išmokėjimas gali būti atnaujintas tik projekto vykdytojui pašalinus visus nustatytus pažeidimus.

154. Jei Agentūra, atlikusi patikrą vietoje, įtaria, kad projekto vykdytojo pažeidimai yra nusikalstamo pobūdžio, ji nedelsdama apie tai informuoja Finansų ministeriją, Finansinių nusikaltimų tyrimo tarnybą prie Vidaus reikalų ministerijos ir Žemės ūkio ministeriją, kuriai teikia vieną iš siūlymų:

154.1. pritarti paramos sutarties nutraukimui ir reikalavimui grąžinti sumokėtas paramos lėšas;

154.2. sumažinti paramą projekto vykdytojui ir (arba) pritarti reikalavimui grąžinti sumokėtų paramos lėšų dalį;

154.3. kitus siūlymus.

155. Agentūra, atlikusi patikrą vietoje, privalo supažindinti pareiškėją arba projekto vykdytoją su patikros vietoje lapu ir paprašyti, kad pareiškėjas arba projekto vykdytojas pasirašytų ant patikros vietoje lapo.

156. Patikros vietoje rezultatus ir privalomus projekto vykdytojui vykdyti reikalavimus ir terminus, per kuriuos nurodymai turi būti įvykdyti, Agentūra įtraukia į SFMIS.

157. Agentūros Kontrolės departamento darbuotojai 5 (penkerius) metus nuo paramos sutarties pasirašymo dienos turi teisę prižiūrėti įvykdytą projektą: tikrinti, ar projekto vykdytojas ir po projekto įgyvendinimo laikosi paramos sutartyje nustatytų sąlygų.

XXV. PROJEKTŲ ĮGYVENDINIMO ATASKAITOS

158. Projekto vykdytojas turi teikti Agentūrai tarpines ir galutinę projekto įgyvendinimo ataskaitas.

159. Projekto vykdytojas kartu su tarpinėmis projekto įgyvendinimo ataskaitomis teikia projekto įgyvendinimą pagrindžiančius dokumentus (pavyzdžiui, publikacijas, brėžinius, statinių nuotraukas ir kitus), informaciją apie įvykdytų pirkimų rezultatus (pasirašytas sutartis), projekto viešumo priemonių dokumentus.

160. Tarpinės (galutinės) projekto įgyvendinimo ataskaitos forma patvirtinta Lietuvos Respublikos žemės ūko ministro 2004 m. liepos 16 d. įsakymu Nr. 3D-436 ir pateikiama Agentūros interneto svetainėje www.nma.lt.

161. Projekto vykdytojas tarpines projekto įgyvendinimo ataskaitas teikia Agentūros Kaimo plėtros programų departamento Administravimo ir analizės skyriui per 5 darbo dienas nuo mokėjimo prašymo pateikimo dienos. Jei mokėjimo prašymai teikiami rečiau nei kas 3 mėnesiai, projekto vykdytojas kas 3 mėnesius privalo teikti Agentūrai informaciją apie projekto įgyvendinimo eigą (pateikia užpildytas mokėjimo prašymo formos 4 ir 5 lenteles).

162. Tarpinėse projekto įgyvendinimo ataskaitose projekto vykdytojas pateikia informaciją apie:

162.1. projekto įgyvendinimo eigą pagal veiklos sritis siekiant projekto tikslų ir rezultatų;

162.2. kylančius sunkumus ir priemones jiems spręsti;

162.3. atsilikimą nuo projekto įgyvendinimo plano ar nepasiektus rezultatus (tai pagrindžia);

162.4. atliktus pirkimus ir viešinimo priemones;

162.5. išlaidas, patirtas per ataskaitinį laikotarpį. Patirtos išlaidos nurodomos ir pagrindžiamos.

163. Tarpinę projekto įgyvendinimo ataskaitą Agentūra išnagrinėja per 20 darbo dienų ir nustato, ar projektas vykdomas laikantis paramos sutarties sąlygų, taip pat ar:

163.1. projekto vykdytojas pateikė tarpinę projekto įgyvendinimo ataskaitą laiku ir įvykdė kitus ataskaitos pateikimo reikalavimus (įskaitant priedus ir dokumentus);

163.2. projektas įgyvendinamas pagal planą;

163.3. per ataskaitinį laikotarpį pasiekti rezultatai sutampa su projekto vykdytojo įsipareigojimais ir jie leidžia tikėtis, kad, įgyvendinus projektą, bus pasiekti visi numatyti projekto tikslai;

163.4. projektas įgyvendinamas laikantis pirkimų, viešinimo priemonių ir kitų paramos sutartyje nustatytų reikalavimų.

164. Patikrinusi ir įvertinusi tarpinę projekto įgyvendinimo ataskaitą, Agentūra gali:

164.1. ją patvirtinti;

164.2. paprašyti pateikti papildomą informaciją ir nustatyti terminą (ne ilgesnį kaip 20 darbo dienų), per kurį projekto vykdytojas turi ją pateikti, ir (arba) nuspręsti atlikti projekto patikrą vietoje;

164.3. atmesti, išdėstydama motyvus, ir nustatyti terminą (ne ilgesnį kaip 20 darbo dienų), per kurį projekto vykdytojas turi ištaisyti ataskaitos ar projekto įgyvendinimo trūkumus ir pateikti naują tarpinę projekto įgyvendinimo ataskaitą.

165. Jeigu projekto vykdytojas laiku nepateikia tarpinės projekto įgyvendinimo ataskaitos, Agentūra apie tai raštu primena projekto vykdytojui ir nustato terminą (ne ilgesnį kaip 20 darbo dienų), per kurį tarpinė projekto įgyvendinimo ataskaita turi būti pateikta.

166. Jeigu projekto vykdytojas tarpinės projekto įgyvendinimo ataskaitos laiku nepateikia ir po priminimo arba Agentūra ją atmeta 3 kartus, projekto vykdytojui gali būti sustabdytas paramos išmokėjimas, sumažintas paramos projektui dydis ir (arba) pareikalauta grąžinti išmokėtos paramos dalį, nutraukta paramos sutartis ir pareikalauta grąžinti išmokėtą paramą.

167. Galutinę projekto įgyvendinimo ataskaitą projekto vykdytojas teikia Agentūrai kartu su galutiniu mokėjimo prašymu. Galutinė projekto įgyvendinimo ataskaita turi būti pasirašyta ataskaitą parengusio asmens ir projekto vykdytojo (juridinio asmens) vadovo.

168. Galutinėje projekto įgyvendinimo ataskaitoje:

168.1. pateikiama projekto įgyvendinimo santrauka, išdėstomos projekto įgyvendinimo metu įgyvendintos veiklos sritys ir pasiekti rezultatai (planuoti bei nurodyti projekto paraiškos (A) dalyje ir faktiškai pasiekti);

168.2. apibendrinami iškilę sunkumai ir priemonės, kurių buvo imtasi jiems spręsti, taip pat pateikiamos rekomendacijos, kaip projektą buvo galima įgyvendinti geriau;

168.3. apibendrinami atlikti pirkimai ir aprašomos įgyvendintos viešumo priemonės;

168.4. pateikiama finansinė ataskaita pagal atskirus finansavimo šaltinius, kurioje nurodomos planuotos bei faktiškai panaudotos kiekvieno šaltinio lėšos ir visos padarytos tinkamos finansuoti projekto išlaidos;

168.5. aprašomos veiklos tęstinumo galimybės: kaip planuojama naudoti projekto rezultatus, kas bus atsakingas už jų naudojimą, kaip gali būti užtikrinta projekto rezultatų sklaida.

169. Agentūra tikrina ir vertina galutinę projekto įgyvendinimo ataskaitą vadovaudamasi Gairių 164–166 punktais.

XXVI. DOKUMENTŲ SAUGOJIMAS

170. Visi su BPD įgyvendinimu susiję dokumentai turi būti saugomi vadovaujantis Bendrųjų dokumentų saugojimo terminų rodykle, patvirtinta Lietuvos archyvų departamento prie Lietuvos Respublikos Vyriausybės 1997 m. rugpjūčio 15 d. įsakymu Nr. 38 (Žin., 1997, Nr. 78-2006), bet ne mažiau kaip 10 metų nuo projekto įgyvendinimo pabaigos.

171. Projekto vykdytojas privalo užtikrinti visų su projekto įgyvendinimu susijusių dokumentų saugumą ir prieinamumą Finansų ministerijos, Žemės ūkio ministerijos, Valstybės kontrolės, Europos Komisijos ir ES Audito rūmų įgaliotiems atstovams.

172. Projekto vykdytojas privalo saugoti:

172.1. projekto paraiškos ir jos priedų kopijas;

172.2. projekto paraiškos keitimo dokumentų kopijas;

172.3. paramos sutarties ir visų paramos sutarties pakeitimų originalus;

172.4. projekto eigos, tarpinių ir galutinės projekto įgyvendinimo ataskaitų ir jų priedų kopijas ir kitus susijusius dokumentus;

172.5. išlaidas pateisinančių ir jų apmokėjimą įrodančių dokumentų originalus;

172.6. susirašinėjimo su Agentūra ir Žemės ūkio ministerija dokumentų kopijas;

172.7. pirkimų vykdymo dokumentų originalus arba kopijas;

172.8. įgyvendintas viešumo priemones įrodančius dokumentus.

XXVII. VIEŠINIMAS

173. Paramą iš ES struktūrinių fondų pagal BPD konkrečiam projektui gaunantis projekto vykdytojas privalo imtis informavimo ir viešumo priemonių, vadovaudamasis Informavimo apie Europos Sąjungos struktūrinių fondų paramą pagal Lietuvos 2004–2006 m. bendrąjį programavimo dokumentą ir suteiktos paramos viešinimo taisyklėmis, patvirtintomis Lietuvos Respublikos finansų ministro 2004 m. birželio 17 d. įsakymu Nr. 1K-233 (Žin. 2004, Nr. 98-3650).

174. Pagrindinės informavimo apie suteiktą paramą ir suteiktos paramos viešumo priemonės yra šios:

174.1. skelbimų (informacinės) lentos;

174.2. atminimo lentos;

174.3. plakatai (arba stendai patalpose);

174.4. pranešimai galimiems pareiškėjams ir projektų vykdytojams;

174.5. informacinė medžiaga;

174.6. informaciniai renginiai;

174.7. pranešimai žiniasklaidai ir kt.

175. Įgyvendindamas ES struktūrinių fondų iš dalies finansuojamą projektą projekto vykdytojas privalo:

175.1. išplatinti bent vieną pranešimą žiniasklaidai, tai yra nusiųsti jį naujienų agentūroms, pasirinktoms nacionalinėms ar regionų visuomenės informavimo priemonėms;

175.2. įgyvendinti Gairių 174.3 punkte nurodytą priemonę ir bent vieną iš 174.2, 174.5 arba 174.6 punktuose nurodytų priemonių. Projekto vykdytojas taip pat turi užtikrinti, kad projekte dalyvaujantys ūkio subjektai žinotų apie ES struktūrinių fondų paramą projektui. Kai investuojama į įmonių pastatus, Gairių 174.2 punkte nurodyta priemonė yra privaloma;

175.3. pateikti informaciją apie ES paramą projektui skelbimuose apie viešąjį pirkimą bei viešojo pirkimo konkurso sąlygose;

175.4. projekto metu sukurtus materialius projekto pasiekimus (įsigytą įrangą, baldus, automobilius, parengtas studijas ir kita) ar jų grupes (įrengtas auditorijas, laboratorijas, informacinius centrus ir kita) pažymėti BPD ir ES ženklais;

175.5. prisiimti atsakomybę už informavimo ir viešumo priemonių turinį ir užtikrinti jų kokybę;

175.6. saugoti bei tarpinėse ir galutinėje projekto įgyvendinimo ataskaitose pateikti informaciją apie įgyvendintas viešumo priemones ir viešinimo veiklą įrodančius dokumentus: Gairių 175.1, 175.2 ir 175.3 punktuose nurodytų įgyvendintų viešumo priemonių nuotraukas, 175.4, 175.5, 175.7 punktuose nurodytų įgyvendintų viešumo priemonių kopijas, 175.6 punkte nurodytos įgyvendintos viešumo priemonės nuotraukas ar dalyvių sąrašus, viešinimo veiklos išlaidas pagrindžiančius dokumentus.

XXVIII. BAIGIAMOSIOS NUOSTATOS

176. Tai, kas nereglamentuojama Gairėmis, reglamentuojama Taisyklėmis.

177. Gairės gali būti keičiamos Lietuvos Respublikos žemės ūkio ministro įsakymu, suderinus su Finansų ministerija.

______________

Gairių pareiškėjams, teikiantiems projektų

paraiškas paramai gauti 2006 metais pagal

Lietuvos 2004–2006 metų bendrojo

programavimo dokumento Kaimo plėtros ir

žuvininkystės prioriteto priemonės „Vandens

išteklių apsauga ir plėtra, žuvininkystė,

žvejybos uosto įrenginiai, žuvų perdirbimas,

rinkodara ir žvejyba vidaus vandenyse“

veiklos sritis „Akvakultūra“ ir „Žuvų

perdirbimas ir rinkodara“

1 priedas

(projekto paraiškos specialiosios (B) dalies forma)

(pareiškėjo pavadinimas)

PROJEKTO PARAIŠKA

PARAMAI GAUTI 2006 METAIS PAGAL LIETUVOS 2004–2006 M. BENDROJO PROGRAMAVIMO DOKUMENTO KAIMO PLĖTROS IR ŽUVININKYSTĖS PRIORITETO PRIEMONĖS „VANDENS IŠTEKLIŲ APSAUGA IR PLĖTRA, ŽUVININKYSTĖ, ŽVEJYBOS UOSTO ĮRENGINIAI, ŽUVŲ PERDIRBIMAS, RINKODARA IR ŽVEJYBA VIDAUS VANDENYSE“ VEIKLOS SRITIS „AKVAKULTŪRA“ IR „ŽUVŲ PERDIRBIMAS IR RINKODARA“

_____________________

(sudarymo vieta ir data)

Specialioji (B) dalis

1. Paramos kryptis

I. Akvakultūra 	II. Žuvų perdirbimas ir rinkodara 
Investicijos srities kodas	Akvakultūra – 144	

Žuvininkystės produktų perdirbimas, rinkodara ir reklamavimas – 143	

2. Trumpai pagrįskite visas projekto biudžete nurodytas išlaidas (kiekvieną biudžeto eilutę)

Išlaidos	Pagrindimas
1.
1.1.
1.2.
1.3.
1.4.
1. n.
2.
2.1.
2.2.
2.3.
2.4.
2. n.
3.
3.1.
3.2.
3.3.
3.4.
3. n.
4.
4.1.
4.2.
4.3.
4.4.
4. n.
5.
5.1.
5.2.
5.3.
5.4.
5. n.

3. Informacija apie turimas paskolas

Ar esate paėmęs paskolą?  Taip  Ne
Jeigu taip, užpildykite šią lentele:
Paskolos davėjas	Paskolos paskirtis ir paėmimo data	Suma, tūkst. Lt	Palūkanų norma %	Grąžinimo terminas

pradinė	grąžinta iki 2006 01 01	likutis 2006 01 01

Iš viso	XXX	XXX

4. Informacija apie valstybės pagalbą

Ar per trejus pastaruosius metus jums buvo suteikta valstybės pagalba?  Taip  Ne
Jeigu taip, užpildykite šią lentelę:
Finansavusi institucija	Pagalbos forma (finansinė parama, dotuojama paskola)	Paramos suma Lt	Paramos skyrimo data	Paraiškos pateikimo momentu jau išmokėta paramos suma Lt	Mokėjimų data

5. Papildoma informacija, susijusi su projektu

Projektą įgyvendinantys asmenys	Vardas, pavardė, asmens kodas, pareigos

Trumpai apibūdinkite projekto įgyvendinimo metodiką:
1. Projekto valdymo ir administravimo schema
2. Projekto įgyvendinimo priežiūra
Kiti panašaus pobūdžio pareiškėjo vykdyti projektai (Nurodyti, jei tokie buvo)

6. Projekto pagrindimas

1.	Projekto nauda
2.	Projekto rezultatų poreikio pagrįstumas
3.	Projekto rezultatų papildomas socialinis-ekonominis poveikis
4.	Paramos būtinumas projektui įgyvendinti
5.	Projekto tęstinumas
6.	Pridėtinė projekto rezultatų vertė

7. Pridedami dokumentai1

Eil. Nr.	Dokumento pavadinimas	Lapų skaičius
1.	Verslo planas		_/_/_/
2.	Juridinio asmens registravimo pažymėjimas		_/_/_/
3.	Juridinio asmens steigimo dokumentai: įstatai, steigimo sandoris arba įstatymų nustatytais atvejais bendrieji nuostatai, arba kiti dokumentai, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262)		_/_/_/
4.	Valstybinės mokesčių inspekcijos prie Lietuvos Respublikos finansų ministerijos pažyma dėl atsiskaitymo su biudžetu. Pažyma turi būti išduota ne anksčiau kaip prieš 15 darbo dienų iki projekto paraiškos pateikimo dienos		_/_/_/
5.	Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos pažyma apie tai, kad pareiškėjas nėra skolingas Valstybinio socialinio draudimo fondo biudžetui. Pažyma turi būti išduota ne anksčiau kaip prieš 15 darbo dienų iki projekto paraiškos pateikimo dienos.		_/_/_/
6.	Finansinės atskaitomybės dokumentai (balansas, pelno (nuostolių) ataskaita ir pinigų srautų ataskaita) už praėjusius ir ataskaitinius metus		_/_/_/
7.	Audito patvirtintos finansinės ataskaitos ir audito išvados už paskutinius finansinius metus (teikiama, jeigu pareiškėjui pagal Lietuvos Respublikos įstatymus privalomas auditas)		_/_/_/
8.	PVM deklaracijos už praėjusius ir ataskaitinius metus (jei pareiškėjas – PVM mokėtojas)		_/_/_/
9.	ES lėšomis finansuojamų investicinių projektų poveikio aplinkai vertinimo deklaracija, pasirašyta Lietuvos Respublikos aplinkos ministerijos regiono aplinkos apsaugos departamento (pateikiama, kai projektui, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105), yra privalomas poveikio aplinkai vertinimas ar atranka dėl privalomo poveikio aplinkai vertinimo)		_/_/_/
10.	Lietuvos Respublikos aplinkos ministerijos regiono aplinkos apsaugos departamento deklaracija apie numatomo įgyvendinti projekto atitiktį aplinkosaugos standartams (deklaracijoje pažymima, kai poveikio aplinkai vertinimas nereikalingas)		_/_/_/
11.	Juridinio asmens kompetentingo organo pritarimo projektui sprendimas		_/_/_/
12.	Turto, į kurį planuojama investuoti, nuosavybės teisę patvirtinantys dokumentai arba nuomos, subnuomos arba panaudos sutartis, kuri yra rašytinė, galioja ne mažiau kaip 5 (penkerius) metus, skaičiuojant nuo projekto įgyvendinimo pabaigos, ir įregistruota viešame registre		_/_/_/
13.	Turto, į kurį planuojama investuoti, savininko rašytinis pritarimas projektui (jei pareiškėjas nėra šio turto savininkas)		_/_/_/
14.	Komerciniai pasiūlymai konkrečioms investicijoms iš prekių, darbų ar paslaugų tiekėjų arba kiti dokumentai, pagrindžiantys numatytų projekto išlaidų vertę (jei pareiškėjas pirkimų procedūras numato vykdyti po projekto paraiškos pateikimo arba po paramos sutarties su Agentūra pasirašymo dienos)		_/_/_/
15.	Dokumentai, susiję su įvykdytais pirkimais ir patirtomis bendrosiomis išlaidomis (jei pareiškėjas įvykdė pirkimus, susijusius su bendrosiomis išlaidomis, dar iki pateikdamas projekto paraišką)		_/_/_/
16.	Dokumentai, susiję su įvykdytais pirkimais (jei pareiškėjas pradėjo vykdyti viešųjų pirkimų procedūras dar iki pateikdamas projekto paraišką)		_/_/_/
17.	Statybos arba rekonstravimo leidimas bei statinio techninio projekto ekonominės dalies ekspertizės išvada (jei pareiškėjas projekte numato vykdyti statybos ir (arba) rekonstravimo darbus)		_/_/_/
18.	Numatomų statybos ir (arba) rekonstravimo darbų projektiniai dokumentai su projekto vertės apskaičiavimais (pateikiamos statinių techninio projekto architektūrinė, technologinė ir ekonominė dalys) (jei pareiškėjas projekte numato vykdyti statybos ir (arba) rekonstravimo darbus)		_/_/_/
19.	Pareiškėjo pasirašyta pažyma, kurioje jis patvirtina, kad projekte numatytos ir pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritį „Akvakultūra“ arba „Žuvų perdirbimas ir rinkodara“ finansuojamos investicijos tuo pat metu nefinansuojamos iš kitų nacionalinių ir ES programų		_/_/_/
20.	Dokumentai, patvirtinantys pareiškėjo galimybes apmokėti numatytą projekto išlaidų dalį (banko sąskaitos išrašas, paskolos sutartis, garantinis banko raštas ir kt.)		_/_/_/
21.	Įmonės veterinarinis patvirtinimas (jei pareiškėjas – žuvų perdirbimo įmonė)		_/_/_/
22	Dokumentai, patvirtinantys produkcijos pardavimo rinkas didinamai produkcijos daliai (jeigu projekte numatytas gamybos pajėgumų didinimas)		_/_/_/
23.	Papildomų duomenų klausimynas		_/_/_/
24.	Asmenų, kurie įgyvendins projektą, gyvenimo aprašymai (CV)		_/_/_/
25.	.. (įrašyti)		_/_/_/

9. Pareiškėjo deklaracija

Aš, žemiau pasirašęs, patvirtinu, kad: – visa šioje paraiškoje ir jos prieduose pateikta informacija yra teisinga; – šis projektas bus įgyvendinamas taip, kaip nurodyta šioje paraiškoje ir jos prieduose. Įsipareigoju: – vykdyti reguliarią projekto įgyvendinimo stebėseną tam, kad užtikrinčiau projekto įgyvendinimą taip, kaip numatyta paraiškoje; – tinkamai informuoti įgyvendinančiąją instituciją apie bet kokius pasikeitimus, nukrypimus vykdant projektą; – nereikalauti išmokėti paramos lėšų, jei iki paramos sutarties pasirašymo padarytos išlaidos neįtrauktos į tinkamų kompensuoti išlaidų sąrašą arba jei jos padarytos nesilaikant Žemės ūkio ministerijos nustatytos tvarkos. Sutinku, kad: – projekto įgyvendinimas būtų reguliariai stebimas ir tikrinamas, ir įsipareigoju tinkamai saugoti bet kokius dokumentus, susijusius su projektu; – Europos Komisijos, Europos Sąjungos Auditorių rūmų įgalioti asmenys, Nacionalinės mokėjimo agentūros prie Žemės ūkio ministerijos, Lietuvos Respublikos žemės ūkio ministerijos, Lietuvos Respublikos finansų ministerijos, Lietuvos Respublikos valstybės kontrolės įgalioti asmenys atliktų įvairius patikrinimus; – paraiškoje pateikti duomenys būtų apdorojami ir saugomi Europos Sąjungos struktūrinių fondų ir Sanglaudos fondo kompiuterinėje informacinėje valdymo ir priežiūros sistemoje. Įgaliotai institucijai pareikalavus, įsipareigoju grąžinti gautą paramą, jei projektas nebuvo įgyvendintas taip, kaip numatyta paraiškoje ir jos prieduose ir nebuvo tinkamai įforminti pakeitimai, arba buvo pažeistos kitos paramos gavimo taisyklės.
Pareiškėjo pavadinimas, buveinės adresas, antspaudas
Pareiškėjo atstovo vardas, pavardė, pareigos, parašas
Data, vieta

Pareiškėjo atstovo parašas

_________________

1 Pateikiamas originalas ir kopija arba notaro patvirtintas nuorašas, išskyrus verslo planą, kurio pateikiamas originalas.

______________

Gairių pareiškėjams, teikiantiems projektų

paraiškas paramai gauti 2006 metais pagal

Lietuvos 2004–2006 metų bendrojo

programavimo dokumento Kaimo plėtros ir

žuvininkystės prioriteto priemonės „Vandens

išteklių apsauga ir plėtra, žuvininkystė,

žvejybos uosto įrenginiai, žuvų perdirbimas,

rinkodara ir žvejyba vidaus vandenyse“

veiklos sritis „Akvakultūra“ ir „Žuvų

perdirbimas ir rinkodara“

2 priedas

(projekto paraiškos specialiosios (B) dalies pildymo instrukcija)

(pareiškėjo pavadinimas)

PROJEKTO PARAIŠKA

PARAMAI GAUTI 2006 METAIS PAGAL LIETUVOS 2004–2006 M. BENDROJO PROGRAMAVIMO DOKUMENTO KAIMO PLĖTROS IR ŽUVININKYSTĖS PRIORITETO PRIEMONĖS „VANDENS IŠTEKLIŲ APSAUGA IR PLĖTRA, ŽUVININKYSTĖ, ŽVEJYBOS UOSTO ĮRENGINIAI, ŽUVŲ PERDIRBIMAS, RINKODARA IR ŽVEJYBA VIDAUS VANDENYSE“ VEIKLOS SRITIS „AKVAKULTŪRA“ IR „ŽUVŲ PERDIRBIMAS IR RINKODARA“

______________________

(sudarymo vieta ir data)

Specialioji (B) dalis

1. Paramos kryptis (pažymėkite langelius ties ta veiklos sritimi, pagal kurią teikiate projekto paraišką, ir ties atitinkamu investicijos srities kodu)

I. Akvakultūra 	II. Žuvų perdirbimas ir rinkodara 
Investicijos srities kodas	Akvakultūra – 144	

Žuvininkystės produktų perdirbimas, rinkodara ir reklamavimas – 143	

2. Trumpai pagrįskite visas projekto biudžete nurodytas išlaidas (kiekvieną biudžeto eilutę)

Nurodykite visas planuojamas tinkamas finansuoti projekto išlaidas, nurodytas projekto paraiškos bendrosios (A) dalies 13 punkte, ir trumpai bei aiškiai pagrįskite, kodėl šios išlaidos yra būtinos ir kaip jos prisidės prie projekto tikslų įgyvendinimo (atsižvelgiant (projekte numatytų vykdyti veiklų pobūdį).

Išlaidos	Pagrindimas
1.
1.1.
1.2.
1.3.
1.4.
1. n.
2.
2.1.
2.2.
2.3.
2.4.
2. n.
3.
3.1.
3.2.
3.3.
3.4.
3. n.
4.
4.1.
4.2.
4.3.
4.4.
4. n.
5.
5.1.
5.2.
5.3.
5.4.
5. n.

3. Informacija apie turimas paskolas

Nurodykite, ar esate paėmęs paskolą. Jeigu esate paėmęs, užpildykite lentelę, nurodydami paskolos davėjo juridinio asmens oficialų pavadinimą arba fizinio asmens vardą, pavardę, paskolos paskirtį ir jos paėmimo datą (metai, mėnuo, diena), pradinę paimtos paskolos sumą, iki 2006 m. sausio 1 d. grąžintą paskolos dalį ir 2006 m. sausio 1 d. buvusią likusią negrąžintą paskolos dalį (tūkst. Lt), paskolos sutartyje nustatytą palūkanų normą ir galutinį paskolos grąžinimo terminą.

Ar esate paėmęs paskolą?  Taip  Ne
Jeigu taip, užpildykite šią lentelę:
Paskolos davėjas	Paskolos paskirtis ir paėmimo data	Suma, tūkst. Lt	Palūkanų norma %	Grąžinimo terminas

pradinė	grąžinta iki 2006 01 01	likutis 2006 01 01

Iš viso	XXX	XXX

4. Informacija apie valstybės pagalbą

Nurodykite, ar per pastaruosius trejus metus iki projekto paraiškos pateikimo jums buvo suteikta valstybės pagalba. Jeigu buvo suteikta, užpildykite lentelę, nurodydami valstybės pagalbą suteikusią instituciją, pagalbos formą (finansinė parama, dotuojama paskola), paramos skyrimo datą (metai, mėnuo, diena), skirtą paramos sumą ir projekto paraiškos pateikimo dieną realiai išmokėtą paramos sumą, paramos išmokėjimo datą (-as) (metai, mėnuo, diena).

Ar per trejus pastaruosius metus jums buvo suteikta valstybės pagalba?  Taip  Ne
Jeigu taip, užpildykite šią lentelę:
Finansavusi institucija	Pagalbos forma (finansinė parama, dotuojama paskola)	Paramos suma Lt	Paramos skyrimo data	Paraiškos pateikimo momentu jau išmokėta paramos suma Lt	Mokėjimų data

5. Papildoma informacija, susijusi su projektu

(gali būti atskiras aprašymas, pateikiamas kartu su projekto paraiška)

Projektą įgyvendinantys asmenys Nurodykite asmenis, kurie įgyvendins projektą, ir pridėkite jų gyvenimo aprašymus (CV)	Vardas, pavardė, asmens kodas, pareigos

Projekto įgyvendinimo metodika: 1. Projekto valdymo ir administravimo schema	Trumpai apibūdinkite projekto įgyvendinimo metodiką: Trumpai aprašykite, kaip bus valdomas ir administruojamas projektas – kaip bus paskirstytos su projekto įgyvendinimu susijusios funkcijos ir atsakomybė tarp projektą įgyvendinančių asmenų. Privalomos atsakomybės sritys – projekto valdymas, projekto finansų valdymas, projekto darbų priežiūra.
2. Projekto įgyvendinimo priežiūra	Trumpai aprašykite, kaip bus vykdoma projekto įgyvendinimo priežiūra, t. y. kas ir kaip vykdys priežiūrą (neskaitant projekto įgyvendinimo ataskaitų, kurias privalėsite teikti Nacionalinei mokėjimo agentūrai prie Žemės ūkio ministerijos).
Kiti panašaus pobūdžio pareiškėjo vykdyti projektai (Nurodyti, jei tokie buvo)	Jei esate anksčiau įgyvendinęs panašaus pobūdžio projektą, trumpai jį aprašykite: nurodykite to projekto pavadinimą, apimtį, trukmę (įgyvendinimo metus), kokiomis lėšomis projektas buvo finansuotas (subsidijomis, skolintomis ar nuosavomis lėšomis). Trumpai aprašykite projekto tikslus, uždavinius ir pasiektus rezultatus. Jei dabar teikiamas projektas yra susijęs su pareiškėjo anksčiau vykdytais projektais, nurodykite kaip. Nurodykite kitą informaciją, kuri. Jūsų manymu, padės geriau įvertinti pareiškėjo gebėjimus įgyvendinti teikiamą projektą.

6. Projekto pagrindimas

1.	Projekto nauda Nurodykite, kokie bus šio projekto rezultatai (t. y. reali projekto nauda). Taip pat įvardinkite, kas gaus didžiausią naudą iš šio projekto bei trumpai pagrįskite, kodėl. Pagrįskite, kad projekto nauda adekvati sąnaudoms, kurių reikia projekto rezultatams pasiekti.
2.	Projekto rezultatų poreikio pagrįstumas Nurodykite, kam ir kodėl būtini projekto rezultatai. Pagrįsdami projekto rezultatų poreikio būtinumą, konkrečiai įvardinkite problemą, atskleiskite jos atsiradimo priežastis, taip pat pagrįskite teisės aktų nuostatomis ir (ar) tyrimais, statistika, nurodant konkrečius šaltinius.
3.	Projekto rezultatų papildomas socialinis-ekonominis poveikis Aiškiai pagrįskite, koks bus projekto rezultatų papildomas socialinis-ekonominis poveikis (atsižvelgiant į netiesioginius efektus).
4.	Paramos būtinumas projektui įgyvendinti Argumentuotai pagrįskite, kodėl šis projektas negalėtų būti įgyvendintas tokios pat apimties, per tokį patį laikotarpį ir tokios pat kokybės be paramos (pvz., naudojant nuosavas lėšas, banko paskolas arba kitas finansavimo priemones).
5.	Projekto tęstinumas Paaiškinkite, kaip bus užtikrintas projekto tęstinumas instituciniu, finansiniu ir kitais (pvz., technologiniu) aspektais po projekto pabaigos. Nurodykite, kaip toliau bus naudojamas, valdomas, prižiūrimas turtas, į kurį investuota įgyvendinant projektą. Nurodykite, ar numatomas projekto vykdytų veiklų bei pasiektų rezultatų tolesnis finansavimas (jei taip – koks, iš kokių šaltinių ir pan.).
6.	Pridėtinė projekto rezultatų vertė Paaiškinkite, koks naujas produktas ar paslauga (institucijos, ūkio sektoriaus, regiono mastu) bus sukurti įgyvendinus projektą arba kaip kiekybiškai ir kokybiškai bus pakeisti esami produktai arba paslaugos.

7. Pridedami dokumentail

Dokumentai, kuriuos privalo pateikti pareiškėjai, yra nurodyti Gairėse. Pažymėkite langelius prie kiekvieno lentelėje nurodyto dokumento, kurį pateikiate kartu su projekto paraiška, ir nurodykite kiekvieno pridedamo dokumento lapų skaičių. Jei kartu su projekto paraiška papildomai pateikiate ir dokumentą (-us), neįvardintą (-us) lentelėje, įrašykite jį (juos) lentelės pabaigoje.

Eil. Nr.	Dokumento pavadinimas	Lapų skaičius
1.	Verslo planas		_/_/_/
2.	Juridinio asmens registravimo pažymėjimas		_/_/_/
3.	Juridinio asmens steigimo dokumentai: įstatai, steigimo sandoris arba įstatymų nustatytais atvejais bendrieji nuostatai, arba kiti dokumentai, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262)		_/_/_/
4.	Valstybinės mokesčių inspekcijos prie Lietuvos Respublikos finansų ministerijos pažyma dėl atsiskaitymo su biudžetu. Pažyma turi būti išduota ne anksčiau kaip prieš 15 darbo dienų iki projekto paraiškos pateikimo dienos		_/_/_/
5.	Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos pažyma apie tai, kad pareiškėjas nėra skolingas Valstybinio socialinio draudimo fondo biudžetui. Pažyma turi būti išduota ne anksčiau kaip prieš 15 darbo dienų iki projekto paraiškos pateikimo dienos		_/_/_/
6.	Finansinės atskaitomybės dokumentai (balansas, pelno (nuostolių) ataskaita ir pinigų srautų ataskaita) už praėjusius ir ataskaitinius metus		_/_/_/
7.	Audito patvirtintos finansinės ataskaitos ir audito išvados už paskutinius finansinius metus (teikiama, jeigu pareiškėjui pagal Lietuvos Respublikos įstatymus privalomas auditas)		_/_/_/
8.	PVM deklaracijos už praėjusius ir ataskaitinius metus (jei pareiškėjas – PVM mokėtojas)		_/_/_/
9.	ES lėšomis finansuojamų investicinių projektų poveikio aplinkai vertinimo deklaracija, pasirašyta Lietuvos Respublikos aplinkos ministerijos regiono aplinkos apsaugos departamento (pateikiama, kai projektui, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105), yra privalomas poveikio aplinkai vertinimas ar atranka dėl privalomo poveikio aplinkai vertinimo)		_/_/_/
10.	Lietuvos Respublikos aplinkos ministerijos regiono aplinkos apsaugos departamento deklaracija apie numatomo įgyvendinti projekto atitiktį aplinkosaugos standartams (deklaracijoje pažymima, kai poveikio aplinkai vertinimas nereikalingas)		_/_/_/
11.	Juridinio asmens kompetentingo organo pritarimo projektui sprendimas		_/_/_/
12.	Turto, į kurį planuojama investuoti, nuosavybės teisę patvirtinantys dokumentai arba nuomos, subnuomos arba panaudos sutartis, kuri yra rašytinė, galioja ne mažiau kaip 5 (penkerius) metus, skaičiuojant nuo projekto įgyvendinimo pabaigos, ir įregistruota viešame registre		_/_/_/
13.	Turto, į kurį planuojama investuoti, savininko rašytinis pritarimas projektui (jei pareiškėjas nėra šio turto savininkas)		_/_/_/
14.	Komerciniai pasiūlymai konkrečioms investicijoms iš prekių, darbų ar paslaugų tiekėjų arba kiti dokumentai, pagrindžiantys numatytų projekto išlaidų vertę (jei pareiškėjas pirkimų procedūras numato vykdyti po projekto paraiškos pateikimo arba po paramos sutarties su Agentūra pasirašymo dienos)		_/_/_/
15.	Dokumentai, susiję su įvykdytais pirkimais ir patirtomis bendrosiomis išlaidomis (jei pareiškėjas įvykdė pirkimus, susijusius su bendrosiomis išlaidomis, dar iki pateikdamas projekto paraišką)		_/_/_/
16.	Dokumentai, susiję su įvykdytais pirkimais (jei pareiškėjas pradėjo vykdyti viešųjų pirkimų procedūras dar iki pateikdamas projekto paraišką)		_/_/_/
17.	Statybos arba rekonstravimo leidimas bei statinio techninio projekto ekonominės dalies ekspertizės išvada (jei pareiškėjas projekte numato vykdyti statybos ir (arba) rekonstravimo darbus)		_/_/_/
18.	Numatomų statybos ir (arba) rekonstravimo darbų projektiniai dokumentai su projekto vertės apskaičiavimais (pateikiamos statinių techninio projekto architektūrinė, technologinė ir ekonominė dalys) (jei pareiškėjas projekte numato vykdyti statybos ir (arba) rekonstravimo darbus)		_/_/_/
19.	Pareiškėjo pasirašyta pažyma, kurioje jis patvirtina, kad projekte numatytos ir pagal BPD priemonės „Vandens išteklių apsauga ir plėtra, žuvininkystė, žvejybos uosto įrenginiai, žuvų perdirbimas, rinkodara ir žvejyba vidaus vandenyse“ veiklos sritį „Akvakultūra“ arba „Žuvų perdirbimas ir rinkodara“ finansuojamos investicijos tuo pat metu nefinansuojamos iš kitų nacionalinių ir ES programų		_/_/_/
20.	Dokumentai, patvirtinantys pareiškėjo galimybes apmokėti numatytą projekto išlaidų dalį (banko sąskaitos išrašas, paskolos sutartis, garantinis banko raštas ir kt.)		_/_/_/
21.	Įmonės veterinarinis patvirtinimas (jei pareiškėjas – žuvų perdirbimo įmonė)		_/_/_/
22.	Dokumentai, patvirtinantys produkcijos pardavimo rinkas didinamai produkcijos daliai (jeigu projekte numatytas gamybos pajėgumų didinimas)		_/_/_/
23.	Papildomų duomenų klausimynas		_/_/_/
24.	Asmenų, kurie įgyvendins projektą, gyvenimo aprašymai (CV)		_/_/_/
25.	.. (Įrašyti)		_/_/_/

__________________

1 Pateikiamas originalas ir kopija arba notaro patvirtintas nuorašas, išskyrus verslo planą, kurio pateikiamas originalas.

9. Pareiškėjo deklaracija

Aš, žemiau pasirašęs, patvirtinu, kad: – visa šioje paraiškoje ir jos prieduose pateikta informacija yra teisinga; – šis projektas bus įgyvendinamas taip, kaip nurodyta šioje paraiškoje ir jos prieduose. Įsipareigoju: – vykdyti reguliarią projekto įgyvendinimo stebėseną tam, kad užtikrinčiau projekto įgyvendinimą taip, kaip numatyta paraiškoje; – tinkamai informuoti įgyvendinančiąją instituciją apie bet kokius pasikeitimus, nukrypimus vykdant projektą; – nereikalauti išmokėti paramos lėšų, jei iki paramos sutarties pasirašymo padarytos išlaidos neįtrauktos į tinkamų kompensuoti išlaidų sąrašą arba jei jos padarytos nesilaikant Žemės ūkio ministerijos nustatytos tvarkos. Sutinku, kad: – projekto įgyvendinimas būtų reguliariai stebimas ir tikrinamas, ir įsipareigoju tinkamai saugoti bet kokius dokumentus, susijusius su projektu; – Europos Komisijos, Europos Sąjungos Auditorių rūmų įgalioti asmenys, Nacionalinės mokėjimo agentūros prie Žemės ūkio ministerijos, Lietuvos Respublikos žemės ūkio ministerijos, Lietuvos Respublikos finansų ministerijos, Lietuvos Respublikos valstybės kontrolės įgalioti asmenys atliktų įvairius patikrinimus; – paraiškoje pateikti duomenys būtų apdorojami ir saugomi Europos Sąjungos struktūrinių fondų ir Sanglaudos fondo kompiuterinėje informacinėje valdymo ir priežiūros sistemoje. Įgaliotai institucijai pareikalavus, įsipareigoju grąžinti gautą paramą, jei projektas nebuvo įgyvendintas taip, kaip numatyta paraiškoje ir jos prieduose ir nebuvo tinkamai įforminti pakeitimai, arba buvo pažeistos kitos paramos gavimo taisyklės.
Pareiškėjo pavadinimas, buveinės adresas, antspaudas	Įrašykite pareiškėjo pavadinimą, buveinės adresą ir uždėkite antspaudą
Pareiškėjo atstovo vardas, pavardė, pareigos, parašas	Įrašykite pareiškėjo atstovo vardą, pavardę ir pareigas
Data, vieta	Nurodykite paraiškos užpildymo datą (metai, mėnuo, diena) ir vietą

Pareiškėjo atstovo parašas

______________